Kematian Bayi Di Malaysia Disebabkan Oleh Bayi Pra Matang?

Mama mesti tak sabar kan nak menyambut kelahiran anak tatkala mama disahkan mengandung? Kalau Mama Siti dulu, hari-hari doa, “Semoga anak ni membesar dengan sihat…” Lahir pun on time. Bukan bayi pra matang.
Tapi bagaimana pula kalau mama terpaksa bersalin awal? Untuk pastikan kesihatan mama dan bayi terjamin, mama kena lahirkan anak mama lebih awal, iaitu sebelum minggu ke-37. Risaukan?
Kelahiran Pra Matang
Di Malaysia, 12.3% kelahiran merupakan kelahiran pra matang iaitu kelahiran sebelum 37 minggu. Bukan mudah ya untuk ibu bapa menghadapi dugaan yang tidak dijangka ini.
Bayi pra matang kebiasaannya akan dipantau di unit NICU (neo-natal intensive care unit). Dalam unit ini, bayi akan diberikan pemantauan penuh supaya mereka dapat membesar dengan sihat dan kuat. Ada yang perlu tinggal selama bebeapa bulan (bergantung kepada berat badan dan keadaan kesihatan bayi).

Kelahiran pramatang boleh berpunca dari masalah yang dihidapi oleh si ibu mahupun janin itu sendiri.
Penyebab Utama Kematian Bagi Kanak-Kanak Bawah 5 Tahun
Bagi si kecil, lahir saja ke dunia sudah cukup mencabar. Akibat organ tubuh yang belum matang sepenuhnya, bayi terdedah dengan pelbagai komplikasi. Komplikasi bayi pramatang pula antara penyebab utama kematian bagi kanak-kanak yang berusia di bawah umur 5 tahun.
17 November yang lalu merupakan hari khas untuk memperingati bayi yang dilahirkan pra matang. Untuk masyarakat dan keluarga, jom kita sama-sama bagi sokongan moral dan emosi kepada ibu bapa, jangan biarkan mereka stres berterusan.
Faktor Yang Meningkatkan Risiko Kelahiran Bayi Pra Matang
Sejarah kandungan pra matang yang laluMengandung kembarPernah menjalani pembedahan bahagian serviksStruktur rahim yang tidak normalPendarahan rahim semasa mengandungPenyalah gunaan dadah (heroin, ecstasy)
Jika mama merupakan perokok aktif, adalah lebih baik untuk mama berhenti merokok  agar tak beri kesan kepada kandungan dari segi perkembangan fizikal mahupun dalamannya (janin).
Menghisap rokokJangkitan kuman di pundi air kencing, rahim dan farajBerat badan yang terlalu ringan atau berat badan tidak meningkat semasa mengandung.Air ketuban yang terlalu banyak (polyhydraminous)Kurang darah merah (anemia) yang ketara semasa mengandungMengandung terlalu kerapMengandung pada usia remajaStres (fizikal dan psikologi) semasa mengandung
Keperluan Penjagaan Khas Untuk Bayi Pra Matang
Bayi pra matang lebih ‘lemah’ berbanding bayi yang cukup bulan sebab kebanyakan organ dalaman mereka masih belum bersedia untuk berfungsi dengan sendiri. Bahasa mudahnya, lebih pramatang seseorang bayi, lebih tinggi risiko untuk mereka menghadapi komplikasi.
Bayi pra matang adalah bayi yang dilahirkan sebelum minggu ke-37 kehamilan (kehamilan normal mengambil masa sekitar 40 minggu).
Biasanya setelah mereka dilahirkan, mereka akan ditempatkan di Special Care Nursery (SCN) atau jika keadaan mereka lebih teruk, di unit rawatan intensif (NICU). NICU direka khas untuk memberi persekitaran yang lebih selesa serta selamat disamping menyediakan keperluan asas seperti memastikan suhu tubuh yang normal, pemakanan, dan perlindungan bagi memastikan pertumbuhan dan perkembangannya.
Antara komplikasi awal yang boleh berlaku termasuklah:
1- Sukar mengawal suhu tubuh sendiri
Disebabkan saiz mereka yang kecil dan kekurangan glikogen/lemak tubuh, kebanyakan bayi pra matang ni mengalami hipotermia (suhu tubuh kurang daripada 36°C).
2- Jangkitan
Sistem pertahanan mereka juga belum cukup matang dan paras immunoglobulin rendah menyebabkan bayi ni berisiko tinggi untuk dijangkiti bakteria /virus di persekitaran mereka.
3- Sistem Saraf Belum Matang
Mama perlu tahu bila mama melahirkan bayi pra matang, sistem saraf si kecil juga masih muda. Ia boleh mengakibatkan peningkatan kadar apnea (keadaan pernafasan yang terhenti seketika) dan nadi perlahan (bradikardia). Kemungkinan berlakunya pendarahan di ventrikal di dalam otak juga meningkat.
Bayi akan diperiksa secara berkala di klinik pediatrik untuk menilai tahap perkembangan, pertumbuhan dan mengemaskini imunisasi mereka.
Amnya, mereka jadi kurang refleks dalam menghisap dan menelan. Jadi macam mana nak susukan mereka? Melalui tiub atau intravena lah jawabnya.
4- Paru-Paru Kurang Matang
Kekurangan surfaktan membuatkan paru-paru bayi pra matang mudah gagal, sukar untuk bernafas dan mungkin memerlukan oksigen atau bantuan alat pernafasan.
5-  Sistem kardiovaskular kurang matang
Sistem kardiovaskular kurang matang bakal menyebabkan peningkatan insiden duktus ateriosus yang berulang, dan jika ianya cukup besar, boleh menyebabkan kegagalan jantung.
6-  Sistem Gastro Usus Kurang Matang
Menyebabkan insiden ileus (kurang pergerakan normal usus) yang lebih tinggi dan enterokolitis nekrosis yang memerlukan pembedahan jika keadaannya semakin teruk.
7- Hati Kurang Matang
Jaundis akan berlaku dengan lebih kerap kerana kandungan bilirubin dalam darah meningkat. Bila ini berlaku, hati tak dapat mengeluarkannya daripada badan melalui sistem pencernaan.
Sumber: Public Health Malaysia
BACA JUGA SUNTIKAN CORTICOSTEROIDS? BENARKAH IA BOLEH KURANGKAN RISIKO BAYI PRAMATANG?
Pesan Mama Siti:
Dalam menjaga bayi pra matang ni, mama kena tahu satu perkara,  sokongan keluarga SANGAT PENTING! Sebab apa, menjaga seorang bayi pramatang lebih mencabar daripada menjaga bayi yang ‘normal’. Sabar dan jangan patah semangat. Pastikan mama dan papa terus berusaha demi masa depan si kecil.


Jangan Takut Bagi Anak Makan Pisang!

Pi makan pisang atas meja tu. Asyik sembelit saja. Makan banyak sikit! Pisang ni banyak khasiat, senang nak berak nanti.
Ha, gitu ye? Kalau sembelit saja makan pisang. Yalah, buah ni pun memang tak asing lagi dalam kalangan masyarakat di Malaysia. Selain daripada rasanya yang sedap dan lemak manis, ia juga dijual dengan harga yang sangat murah!
 Tapi ada ibu bapa yang takut untuk beri anak mereka makan pisang ekoran dari kisah viral kanak kanak makan pisang hingga tersumbat usus dan tak boleh buang air kecil. Betul ke? Dalam coretan kali ni, Mama Siti akan kongsikan info mengenai pisang dan perkaitannya dengan sistem penghadaman si kecil mengikut Dr. Sakinah Sulong.

Pisang adalah antara buah-buahan yang paling popular di dunia.
Tapi sebelum tu, jom kita tengok apa khasiat yang ada dalam sesikat pisang ni!
1. Sumber Tenaga Yang Baik
Bergantung kepada tingkat kematangan, pisang mengandungi komponen pektin yang dapat mengurangkan nafsu makan dan membantu anak-anak berasa kenyang.
Kandungan mineral dan karbohidrat yang mudah dicerna menjadikan pisang sebagai sumber tenaga yang sangat baik untuk kanak-kanak yang aktif dan cergas.
Jangan tak tahu yang pisang juga dapat membantu meredakan cramp otot yang disebabkan oleh olahraga. Sebab tu lah, dalam mana-mana sukan sekali pun, mereka akan sediakan sekotak pisang untuk habuan para atlet ni!
2. Sumber Kalium
Pisang juga kaya dengan kalium, iaitu mineral yang membantu mengawal tekanan darah dan mengelakkan kerapuhan tulang.
3. Melancarkan Pencernaan
Pisang mengandungi terutamanya dua jenis serat, iaitu pektin dan kanji resisten.
Ok take note ye mama. PISANG BUKANLAH PENYEBAB SEMBELIT! Sebaliknya, ia merupakan sumber serat yang membantu melawaskan pencernaan.
Untuk pengetahuan mama, bagi setiap 120gm pisang, terdapat lebih kurang 3gm serat.
Keperluan serat bagi anak-anak berumur 3-5 tahun adalah 8-10 gram sehari. Jadi kalau anak mama nak makan 2-3 biji pisang setiap hari, itu dah cukup bagus.
4. Mengandungi Antioksidan & Pelbagai Vitamin
Pisang juga mengandungi banyak antioksidan yang bermanfaat bagi tubuh.
Antioksidan yang terkandung dalam pisang ini dapat membantu mengurangkan kerosakan dari radikal bebas dan menjadi risiko penyakit berbahaya! Selain itu, ia juga kaya dengan vitamin B6, vitamin C, magnesium, zat besi, karbohidrat, protein dan sedikit saja lemak.
5. Meningkatkan Kesihatan Jantung
Pisang kaya dengan potassium dan kalium dimana ia dapat membantu menurunkan tekanan darah, dan mengurangkan risiko penyakit jantung sebanyak 27%.
Semua mineral penting terutamanya kalium dan magnesium yang terkandung dalam pisang juga dapat membantu meningkatkan kadar kesihatan jantung.
6. Mencegah Asma
Tahukah mama? Menurut kajian yang dijalankan oleh Imperial College of London, pakar menemui bahawa anak-anak yang makan pisang setiap hari boleh kurangkan risiko terkena asma hingga 34%. Jadi, tak payah risau sangat kalau anak mama hari-hari nak bedal pisang.
7. Menghindarkan Stres
Apa lagi khasiat pisang? Ha, mama jangan tak tahu sekarang ni makin banyak orang kemurungan akibat stres. Kanak-kanak pun termasuk dalam golongan ni juga.
Stres kerja sekolah banyak, cikgu garang, kes buli, ini semua boleh menyebabkan stres tau!
Kalau anak mama stres, berikan pisang kepada anak mama. Sebab buah ini mengandungi triptofan dan asid amino yang berperanan menjaga memori dan meningkatkan mood seseorang.
Wow, hebat kan?
Pilih Pisang Yang Masak Untuk Mengelakkan Sembelit
Beri pisang yang masak ranum dalam kuantiti yang sederhana kepada si manja mama.
Ok, pergi pada second main point kita pula. Hari tu, viral kanak-kanak tersumbat usus sebab makan pisang banyak sangat kan? Saranan Mama Siti, kalau mama nak bagi pisang pada anak kecil, pilih yang dah masak ranum.
Menurut Dr Sakinah Sulong, pisang yang tak masak mengandungi tannin dan amylase-resistant starch menyebabkan ia sukar dicernakan, lalu boleh menjadi punca sembelit.
Berbeza pula dengan pisang yang masak, kandungan tannin dan  amylase-resistant starch di dalamnya sudah berkurang. Pisang yang masak juga mengandungi gula yang lebih tinggi. Sebab tu lah ia dapat kurangkan risiko sembelit.
Pelbagai Olahan Resepi Pisang Untuk Bayi & Kanak-Kanak
Kalau hari-hari bagi makan pisang saja mesti anak mama pun boring kan? Pisang ni memang sedap dimakan begitu saja, tapi ia juga sangat sesuai diolah dalam pelbagai resipi antaranya:
Lempeng pisangCucur pisangMuffin / kek pisangBiskut perasa pisangPuri pisang bersama oat
Kecur air liur Mama Siti dengan resepi berasaskan pisang ni. Buat para ibu di luar sana, jangan takut bagi makan pisang dekat anak. Bak kata Dr. Sakinah, pisang tak bersalah!
Sumber: SirapLimau
BACA JUGA CARA TERBAIK UNTUK BANTU BAYI YANG SEMBELIT
Pesan Mama Siti:
Pisang juga terbukti dapat membantu dalam proses merawat wajah secara semula jadi. Kalau mama tak percaya dengan produk kecantikan sedia ada dalam pasaran, mama boleh jadikan pisang sebagai mask untuk atasi kulit berminyak dan tanggalkan sel kulit mati. Barulah nampak awet muda setiap hari, tak gitu?


Mama, Scan Baby Tak Perlu Buat Selalu!

“ Eh, kenapa tak scan baby pun hari ini? Jumpa Doktor A minggu lepas dia buat scan. Jumpa Doktor B minggu ni tak scan pun.Memang sah, Doktor B PEMALAS, makan GAJI BUTA! “
Aik, macam ni pun ada? Kalau doktor yang rajin scan baby dikatakan bagus, yang jarang lakukannya pula dilabel malas. Prosedurnya bukan macam tu mama. Untuk first time mom, Mama Siti faham mesti rasa excited tu menggunung bak Gunung Everest. Nak tahu macam mana keadaan bayi, nak tengok kepala, kaki, mata dan sebagainya.
Tapi bila kena buat proses scanning ni? Tiap kali jumpa doktor ke atau sekali sekala, ikut doktor tu nak buat ke tidak. Macam tu ke? Penjelasan dari Dr. Muhammad Izzat akan buka mata mama mengenai isu ni supaya tak ada lah mama nak risau sangat bila mana doktor tak scan kandungan dalam perut mama tu.

Ramai wanita yang pertama kali menjadi ibu tak tahu bila scan kehamilan harus dilakukan.
Kenapa Kali Ni Doktor Tak Scan Baby?
Meh saya nak terangkan sikit mengapa dan bila perlu scan baby.
Scan dicadangkan ketika 3 peringkat kehamilan iaitu :
1- Trimester Pertama ( 11-14 Minggu )
Tujuan:
Confirmkan tarikh dijangka bersalin, dan menentukan minggu kehamilanLihat tumbesaran bayi pada trimester pertamaKenalpasti sama ada kehamilan kembar atau tiga atau lebih
Masa scan ni, boleh nampak dah kepala bayi, tulang belakang, tangan, kaki, denyutan jantung. Bila nampak bahagian-bahagian penting ni, kita boleh menghela nafas lega sebab bayi yang dikandung sekarang boleh dikatakan normal. Kadang-kadang scan biasa (melalui perut ibu) tak berapa jelas, jadi doktor perlu lakukan scan dari bawah (transvaginal) untuk mendapatkan imej yang jelas kerana ianya berhampiran dengan rahim.
Masa buat scan ni, untuk ibu yang berisiko, akan dicadangkan untuk ukur ketebalan cairan terdapat pada belakang leher bayi – Nuchal translucency (NT). Dengan kombinasi NT mahupun ujian darah mampu meramalkan risiko bayi menghidap Sindrom Down.
Kalau kembar pula, jenis uri perlu dikenalpasti samada kembar berkongsi uri yang sama atau uri yang berbeza. Follow up berbeza untuk jenis-jenis kembar yang berlainan.
2- Detail Scan ( 18-22 Minggu )
Detail scan yang juga dikenali sebagai fetal anomaly scan, dilakukan pada trimester kedua kehamilan.
Scan ini seolah-olah macam melakukan pemeriksaan menyeluruh pada bayi dalam kandungan. Kepala, muka, jantung, perut, peparu, pundi kencing, buah pinggang, tangan, kaki, jari kaki, jari tangan, mulut, tali pusat, kedudukan uri, jantina, kuantiti air mentuban diperiksa dengan teliti.
Scan jenis ini mengambil masa yang agak lama sedikit dan memerlukan ‘tukang scan’ fokus pada skrin. Jadi, janganlah anggap mereka sombong sebab tak melayan pertanyaan anda ketika scan. Mereka perlu fokus dan tak boleh ada gangguan.
Satu lagi, walau fokus mana sekalipun, kadang-kadang ada sesetengah struktur yang tak jelas dan anda diminta datang semula pada hari lain untuk ulangan scan.
Perlu diingatkan, majoriti bayi adalah bayi yang normal. Kecacatan hanya berlaku dalam 1 dalam 100 kehamilan. Walaupun scan yang dilakukan dengan teliti sekalipun, ada beberapa ketidaknormalan yang mungkin tak nampak pada scan, dan mungkin nampak bila kandungan dah membesar sedikit.
3- Scan Tumbesaran ( Selepas 32 Minggu )
Tumbesaran bayi akan dinilai berdasarkan ukuran kepala, abdomen dan tulang peha.
Tumbesaran bayi boleh dipantau melalui scan yang dilakukan secara berkala. Diameter kepala, ukur lilit kepala, ukur lilit abdomen, panjang tulang kaki ( femur) akan diukur. Berat bayi dan air mentuban juga turut diukur. Kesemua bacaan ini akan diplotkan ke atas graf tumbesaran bayi untuk lihat bayi membesar atau tak.
Scan pada peringkat awal kehamilan, sebelum 10 minggu – TIDAK dijalankan secara rutin, kecuali
Untuk confirmkan mengandung – jika ujian air kencing samar-samar, period tak teratur, ataupun pernah keguguran sebelumnya.
Berlaku pendarahan ketika awal kehamilan
Jika doktor berasakan pesakit mengalami kehamilan luar rahim, atau pesakit sendiri pernah mengandung luar rahim.
Scan perlu dibuat pada masa yang betul ketika hamil, supaya kita dapat maklumat yang betul mengenai kehamilan.
Scan hari-hari tak memberikan sebarang kelebihan dan tak dapat ubah apa-apa dari segi rancangan rawatan pesakit.
Ikhlas,Doktor yg scan bila perlu sahaja.
Sumber: Muhammad Izzat
BACA JUGA KENAPA DETAIL SCAN BAYI LEBIH PENTING DARIPADA SCAN 3D, 4D, & 5D?
Pesan Mama Siti:
Semoga penjelasan Dr. Izzat dapat beri pencerahan kepada ibu hamil tentang jenis imbasan yang paling penting dibuat ketika mengandung. Best buat scan ni, boleh tengok anak membesar. Tapi kalau hari-hari nak tengok buat apa mama. Membazir, muka tak berubah pun. Apa-apa pun Mama Siti ucapkan tahniah kepada first time mom yang baru saja nak menimang cahaya mata ya!


Buang Ubat Demam Lepas 1 Bulan Dibuka, Jangan Simpan!

Ish, panas dahi ni, demam ke? Rasanya ubat demam hari tu ada lagi. Habiskan yang tu dulu lah…
Mama dengan papa dulu pernah alami tak situasi macam ni? Bila anak demam saja, terus capai ubat kat dalam peti ais. Suap dekat anak lepas tu tawakal semoga demam anak kebah. Mama tahu tak cara mama ni salah sebenarnya.
Sepatutnya  mama dan papa kena peka dengan ubat yang diberikan kepada anak-anak supaya ia tak memberikan kesan negatif pada kesihatan mereka. Ada yang bagitau Mama Siti:
“Elok je saya bagi makan ubat. Tak ada sakit-sakit pun?”
Aik, nak tunggu sakit dulu baru nak berwaspada? Jom Mama Siti kongsikan kisah Kak Ekin, anak dia penuh dengan tompok ruam, kulit kering dan bersisik sebab makan ubat lama!
Bahaya Simpan Ubat Demam!
Ada sekali waktu tengah malam, anak sulung Kak Ekin tetiba demam panas sampai 40°C . Apalagi cepat-cepat keluarkan botol paracetemol dan suap pada anak.
Suhu turun sikit tapi badan masih panas. Kak Ekin pun lap-lap badan anak bantu turunkan suhu. Alhamdulillah, demam makin kebah.
Tapi pagi esoknya Kak Ekin perasan, badan anak depan belakang penuh dengan tompok ruam. Kulit kering bersisik. Anak mula nampak menggaru tak senang dan demam balik. Kak Ekin sangka anak kena campak keladi. Tak fikir panjang terus bawa ke doktor takut sakit makin melarat.

Keadaan badan anak Puan Ekin setelah diberi ubat demam lama.
Anak Termakan Ubat Demam Lama
Sampai sana doktor bagitahu, simptom ni biasa kena kalau termakan ubat demam yang dah lama. Baru Kak Ekin tahu, rupanya tak boleh kita simpan semula ubat demam yang dibuka. Kena habiskan dalam masa sebulan.
Apalagi, balik rumah terus buang semua ubat-ubat yang ada dalam peti ais. Nasib baik lah anak cuma naik alergi. Tak ada apa yang mudarat. Dalam seminggu jugak lah ruam alergi tu nak hilang. Itu pun sebab dah sapu dengan minyak terapi. Anak tak ada nak bergaru sangat bila pakaikan minyak tu. Tidur pun lena.
Ubat yang sudah tamat tarikh luput akan kurang keberkesanannya, selain berkemungkinan besar dijangkiti bakteria.
Jadi ibu ayah yang suka simpan ubat demam dalam peti ais, tolong buang sekarang kalau tak nak mengundang penyakit. Melainkan penutup ubat tu belum pernah dibuka.  SEBABBBBB…
Bila penutup dah dibuka tu, udara luar yang mengandungi bakteria, wap air dan fungi akan masuk ke dalam botol. Dan menyebabkan bakteria merebak dan merosakkan bahan aktif di dalam ubat.
Lagi bagus simpan ubat yang belum dibuka ditempat yang kering dan jauhkan dari sinaran matahari. Supaya kandungan ubat tak terjejas. Jadi ibu ayah semua beringat lah. Elak sebelum kena. Mak dah insaf!
Update:
Tarikh luput bergantung pada cara penyimpanan. Ada pharmacist bagitahu 2 bulan. Ada yang 3 bulan. Ada juga doktor yang suruh buang terus lepas demam baik.
Setiap ubat ada tarikh luput dan juga cara penyimpanannya yang tersendiri.
Macam anak Kak Ekin suka buka peti ais tak tutup balik. So lagi la selalu botol tu berwap sebab simpan bahagian pintu peti ais. Jadi Kak Ekin nak selamat, buang lepas 1 bulan tempoh buka.
Apa pun, better ibu ayah rujuk pada doktor untuk dapatkan kepastian. Kadang simptom lebih kurang tapi sakitnya tak sama. Kak Ekin cuma sampaikan apa yang doktor terangkan pada Kak Ekin ikut keadaan anak masa tu.
Sumber: Viral Media Johor
BACA JUGA LANGKAH-LANGKAH MENGURANGKAN SUHU BADAN ANAK DEMAM
Pesan Mama Siti:
Bila anak demam, pergi hospital, ambil ubat demam baru. Jangan nak berjimat sangat. Kalau pergi hospital kerajaan, bayar RM1 saja. Kalau nak simpan, pastikan tak lebih sebulan. Lebih dari tu, buang saja dalam tong sampah. Lebih bahaya kalau anak mama demam, lepas tu mama pula lupa berapa lama mama dah simpan ubat tu. Aduh, menderita anak mama nanti!


Nikmati Penjimatan Berganda dengan Kadar Tambang Kanak-kanak Terbaru KLIA Ekspres

Bersempena dengan musim cuti akhir tahun Disember ini, jadual Mama dan Papa pasti padat dengan percutian dan aktiviti bersama keluarga bukan? Inilah peluang terbaik untuk meluangkan masa bersama anak-anak. Orang kata ‘quality family time’ gitu. Tak kisahlah Mama sekeluarga akan bercuti di luar mahupun dalam negara, kini, Mama dan seisi keluarga boleh menikmati penjimatan yang lebih banyak disamping pelbagai faktor yang menyeronokkan untuk anak-anak ketika dalam perjalanan ke lapangan terbang! Menakjubkan bukan?!

Lebih Banyak Peluang untuk Perjalanan Seisi Keluarga dengan Jarak Tambang Kanak-kanak Yang Terbaru!
Mama dan Papa, ini merupakan cara bagaimana anda boleh melakukannya. Baru-baru ini, KLIA Ekspres telah mengumumkan kadar tambang perjalanan baru bagi kumpulan umur kanak-kanak – dimana, kanak-kanak di bawah usia 6 tahun kini boleh menggunakan perkhidmatan KLIA Ekspres dengan PERCUMA! Bestnya! Dalam masa yang sama, semakan tambang terbaru itu juga memberi manfaat buat anak-anak berumur 6-15 tahun, kerana mereka berada dalam tambang kategori Kanak-kanak. Sebelum ini, tambang kategori Dewasa telah dikenakan buat kanak-kanak berumur 13 tahun dan ke atas.

Dengan semakan tambang yang terbaru ini, mereka yang berkeluarga dan anak-anak muda boleh menikmati pelbagai faedah menarik apabila menggunakan khidmat KLIA Ekspres dan KLIA Transit.
Dalam pada Mama dan Papa tersenyum gembira dengan kadar tambang baru yang lebih menjimatkan, anak-anak pula pasti akan bergembira dan tak sabar untuk menaiki kereta api laju yang sangat menyeronokkan tersebut. Perhatikan bagaimana bunyi swooshing dan wooshing kereta api laju memberi kegembiraan pada anak-anak Mama. Bukankah itu merupakan satu perkara asas ketika berada dalam perjalanan, dimana kita berpeluang untuk meneroka dan merasai pengalaman baru dimana sahaja kita berada?
Menyemai semangat suka mengembara dan mencipta kenangan sepanjang hayat semuanya terhasil daripada imaginasi dan satu keajaiban. Dan yang paling best adalah, kini Mama masih dapat berjimat, tak perlu ‘break the bank’ hanya untuk memberikan pengalaman terbaik buat anak-anak. Ianya lebih bernilai dan bermakna buat Mama dan Papa!
Lebih banyak masa bersama, lebih seronok!
Kini dengan pemindahan lapangan terbang terpantas di Kuala Lumpur – hanya 28 minit dari KL Sentral ke KLIA – Mama sekeluarga boleh rancang jadual perjalanan anda dengan lebih sistematik tanpa perlu memikirkan tentang keadaan lalu lintas. Garis panduan kadar tambang baharu ini telah diterapkan di kedua-dua perkhidmatan KLIA Ekspres dan KLIA Transit, dimana ana-anak Mama juga boleh berjalan dengan penjimatan yang lebih besar pada ibu bapa!
Tiket tambang Dewasa kini boleh dibeli melalui laman rasmi www.KLIAekspres.com dan tiket tambang Kanak-kanak percuma pula boleh ditebus di Kaunter Tiket. Satu perkara yang Mama harus ambil perhatian ialah, satu tiket Single-Adult Fare One Way boleh menebus maksimum TIGA tiket tambang Kanak-kanak, untuk perjalanan sehala sehaja. Oleh itu, jika Mama dan Papa telah membeli sepasang tiket ‘Return’, jangan lupa untuk menebus tiket kanak-kanak yang percuma sebelum perjalanan balik anda.

Jangan lupa untuk tunjukkan bukti umur anak-anak dengan mempamerkan MyKid atau pasport mereka ketika di kaunter. Untuk pengetahuan Mama, semua tiket kanak-kanak yang percuma hanya sah selama 10 minit dari masa ia diterbitkan, jadi pastikan Mama hanya menebus tiket tersebut apabila anda betul-betul sudah bersedia untuk menaiki tren KLIA Ekspres mahupun KLIA Transit.
Kini, tiket dewasa sehala boleh didapati dengan harga RM55, manakala kanak-kanak berumur 6-15 tahun boleh mendapatkan tiket Kanak-kanak pada harga RM25 sahaja! Yang lebih menarik, Mama juga boleh berjimat sehingga 10% lagi apabila membeli tiket secara online di www.KLIAekspres.com atau melalui aplikasi KLIA Ekspres.

Tambah lebih banyak keseronokan sepanjang perjalanan anda dengan KLIA Ekspres hari ini!
Walaupun Mama tidak mempunyai perancangan untuk melancong ke luar negara yang memerlukan satu perjalanan ke lapangan terbang, apa kata Mama bawa anak-anak keluar bersiar-siar di bandaraya Kuala Lumpur dengan menggunakan pelbagai tren keretapi laju yang berpusat di KL Sentral? Kemudian Mama boleh bawa anak-anak merasai pengalaman menaiki tren KLIA Ekspres untuk ke KLIA dan melihat pesawat terbang mahupun mendarat, dengan kadar tambang PERCUMA bagi kanak-kanak bawah umur 6 tahun? Ia pasti akan memberikan pengalaman baru dan lebih menyeronokkan buat anak-anak Mama!
Lagipun, satu pengembaraan dan pengalaman baru boleh diperoleh melalui setiap perjalanan bukan? Tak kisah samada perjalanan yang jauh mahupun dekat.
Impikan perjalanan dengan penjimatan yang lebih banyak dan nilai yang lebih besar? Dapatkan sekarang hanya di KLIA Ekspres!


Idea Aktiviti Cuti Sekolah Yang Menarik Sekitar Lembah Klang Hujung Tahun Ini

Mama dah bawa anak-anak bercuti ke mana sempena cuti sekolah ni? Sinonim dengan cuti sekolah yang panjang, pelbagai aktiviti menarik yang Mama sekeluarga boleh lakukan bersama anak-anak Mama. Haa masa anak-anak bercuti inilah masa terbaik untuk anda luangkan masa yang berkualiti dengan mereka. Tak salah pun kalau ambil cuti beberapa hari hanya untuk bergembira bersama yang tersayang bukan?
Untuk habiskan cuti sekolah dengan melakukan aktiviti yang bermanfaat untuk seisi keluarga, Sunway Velocity Mall menyediakan pelbagai aktiviti dan acara menarik untuk semua peringkat usia.  Bersempena dengan cuti sekolah dan sambutan Hari Krismas Disember ini, Sunway Velocity Mall kini dihias indah bagaikan anda berada di Finland! Bertemakan “The Great Christmas Market”, ruang Main Atrium di Ground Floor Sunway Velocity Mall dipenuhi dengan hiasan lampu-lampu cantik pokok krismas, salji, serta sebuah Pekan Krismas Finland yang diilhamkan daripada Santa Claus Village yang terletak di Rovaniemi, kampung halaman rasmi Santa Claus.
22 Nov – 26 Dis 2019 di Main Atrium, GF Sunway Velocity Mall

Di bawah merupakan aktiviti dan acara yang menanti Mama sekeluarga di Sunway Velocity Mall:
Snow Globe MakingBaubles Painting Reindeer Painting Christmas Dance & Christmas Carol.
DIY Himmeli: Mama sekeluarga boleh belajar untuk membuat Himmeli, sejenis perhiasan mudah alih tradisional Finland. Menurut tradisi masyarakat Finland, Himmeli diperbuat daripada jerami atau buluh. Hiasan ini biasanya digantung di meja makan sebagai tradisi musim cuti seperti Krismas.
Meet & Greet bersama Santa: Bukan musim Krismas lah kalau tak ada Santa bukan? Bersempena dengan The Great Christmas Market, Mama dan anak-anak boleh bergambar dan berjumpa dengan Encik Santa di Santa Claus Village!
Hantar ucapan Krismas istimewa di Pejabat Pos Santa!

Selain itu, Mama juga boleh menghantar ucapan Krismas yang istimewa serta wishlist Krismas anda di kabin Pejabat Pos Santa. Bersempena dengan Kempen CSR Sunway Velocity Mall “This is Us”, anda juga boleh membuat ucapan krismas yang dituju khas buat kanak-kanak Sindrom Down di Kiwanis Down Syndrome Foundation dan Persatuan Sindrom Down Malaysia. Pihak Sunway Velocity Mall akan menghantar sendiri ucapan-ucapan Krismas tersebut untuk menceriakan sambutan Krismas mereka.
Anda juga boleh meneruskan aktiviti membeli-belah di Pekan Krismas Finland yang terdiri daripada pelbagai kedai dan gerai berjenama seperti The Body Shop, Fragrance by Parkson, Royce Chocolate, Dunkin Donuts, Inside Scoop, Little Pleasures, TeaOne Life Concept, dan banyak lagi!

Peluang Bergambar Yang Insta-worthy!
Dalam pada itu, Mama jangan lupa untuk bergambar bersama hiasan rusa, lampu-lampu, dan pokok Krismas yang cantik dengan pelbagai hadiah di laman Krismas. Anda juga berpeluang untuk merasai sendiri pengalaman luar biasa apabila anda memasuki Bilik Infiniti 360° yang dilitupi salji. Semestinya sangat Insta-worthy!

Yang lebih menarik tahun ini, Sunway Velocity Mall menyediakan sebuah temperature meter yang berukuran saiz sebenar yang menunjukkan suhu dibawah titik beku bagaikan betul-betul berada di Rovaniemi.
 Lebih Banyak Shopping, Lebih Banyak Hadiah Menarik!
Sunway Velocity Mall turut menghargai para pengunjungnya dengan memberi hadiah saguhati menarik bagi setiap pembelian minima RM300.00. Anda berpeluang untuk menebus:
RM20 Baucer Tunai bagi pembelian RM300 dan ke atas (RM200 bagi pemegang kad kredit HSBC) dalam 2 resit* pembelian.Glasslock Storage Set bagi setiap pembelian minima RM800 dan ke atas (RM700 bagi pemegang kad kredit HSBC) dalam 4 resit* pembelian. Bagasi Cosas United 24” bagi setiap pembelian RM3,000 dan ke atas (RM2,900 bagi pemegang kad kredit HSBC) dalam maksimum 6 resit* pembelian.
*Tertakluk pada terma dan syarat.

Banyak sangat aktiviti menarik yang boleh dilakukan sepanjang Disember ini bukan? Untuk maklumat lanjut, layari Sunway Velocity Mall dan jangan lupa untuk “follow” laman Facebook & Instagram Sunway Velocity Mall untuk pelbagai acara dan promosi terkini.


CARA POTONG KUKU YANG BETUL DAPAT ELAK CEKAM KUKU

Kaki manusia iaitu anggota tubuh dari buku lali ke bawah mempunyai 26 tulang yang menghubungkan tisu, tendon dan otot di dalamnya. Bahagian anatomi ini memainkan peranan yang penting untuk membolehkan kita berdiri dan bergerak. Penjagaan yang rapi termasuk kebersihan adalah amat diperlukan untuk mengelakkan sebarang jangkitan pada kulit seperti kurap air atau cekam kuku.

CEKAM KUKU MENYAKITKAN

Ingrown toenail/Onychocryptosis (juga dikenali sebagai kuku tumbuh ke dalam,) adalah bentuk umum dari penyakit kuku. Ini adalah keadaan yang sering menyakitkan di mana kuku tumbuh sehingga memotong ke sisi salah satu atau kedua-dua kuku. Sementara kuku tumbuh ke dalam boleh berlaku baik di kuku tangan dan kaki, tetapi berlaku paling paling kerap terhadap kuku kaki.

PUNCA CEKAM KUKU

Penjagaan kuku yang tidak sempurna, termasuk memotong kuku terlalu pendek, dibulatkan di hujung atau terkelupas di tepi bukannya memotong lurus melintasi kuku. Kasut yang tidak muat kaki, kerana  terlalu sempit boleh menyebabkan bentuk jari-jari kaki dalam tahap perkembangan kaki (sering pada mereka yang di bawah umur 21), menyebabkan kuku untuk ‘curl’ dan menekan ke dalam kulit.Daging kuku menjadi terluka dan kuku untuk tumbuh tidak teratur dan tertekan ke daging. Predisposisi,  berbentuk seperti kuku biasa, kuku kecacatan yang disebabkan oleh penyakit, atau faktor genetik.

Potong kuku terlalu pendek dan membulat di hujungnya menambah risiko terkena cagu. Potongan begitu menyebabkan sisi kuku tumbuh mencengkam isi tepi jari.
Kasut yang terlalu ketat atau tirus boleh mengakibatkan sisi kuku menekan tisu di tepi jari. Jika keadaan ini berpanjangan mengakibatkan keradangan pada tisu itu.
Trauma(kecederaan) berulang kali pada jari kaki. Ini berkaitan dengan kerja atau aktiviti seseorang. Contohnya pada pemain bola sepak, pendaki gunung,
Jangkitan kulat pada kuku boleh menjadikan kuku berubah bentuk, dan boleh menyebabkan kuku tumbuh ke arah isi di tepi jari.
Jangkitan kuman pada isi(tisu) di sisi kuku, mengakibatkan tisu itu mengalami keradangan dan adakalanya bernanah.

TANDA-TANDA CAGU

Isi di sisi kuku jari kaki mengalami keradangan. Tanda-tandanya adalah: sakit, bengkak, merah dan panas bila disentuh.
Jika kuku pada jari yang sakit itu kelihatan kelabu, dan berubah bentuk, ia tanda kuku itu ada jangkitan kulat. Jangkitan kulat adalah risiko mendapat cagu.
Isi di sisi kuku bernanah dan busuk. Ini tandanya isi (tisu) di sekitar cagu itu telah dijangkiti kuman. Jika cagu bernanah, and perlu segera berjumpa doktor.

TIPS CEGAH CEKAM KUKU
Cara pembersihan kaki yang patut anda amalkan setiap hari adalah seperti berikut:

Sentiasa bersihkan kaki anda dengan menggunakan sabun dan air dan pastikan juga kebersihan di celah-celah jari.
Gunakan batu pumis (pumice stone) untuk mengeluarkan kulit mati atau kulit keras di bahagian tumit.
Gunakan berus halus untuk membersihkan dan mengeluarkan kekotoran di dalam kuku kaki.
Pastikan anda mengelap kaki sehingga kering setiap kali selepas membersihkannya.
Sapu losyen untuk melembapkan kaki anda dan ini dapat mengurangkan kejadian kulit kering pada kaki.
Sering perhatikan kaki anda bagi memastikan ia tidak mengalami sebarang jangkitan atau penyakit kulit seperti lecur yang disebabkan kasut, kulit mati atau keras dan juga cekam pada kuku. Gunakan cermin untuk memudahkan anda memeriksa bahagian kaki yang terlindung daripada penglihatan secara langsung.
Jika kaki anda mudah atau sering berpeluh, gunakan bedak talkum biasa atau bedak khas untuk kaki bagi mengurangkan kejadian ini. Bedak atau serbuk khas untuk kaki ini mudah didapati di mana-mana farmasi dan ia boleh menyerap peluh kaki anda.
Pastikan anda selalu menukar stoking terutamanya jika kaki anda mudah berpeluh. Selain memastikan kaki anda sentiasa kering, adalah mustahak untuk anda melakukan demikian supaya kaki anda tidak terdedah kepada sebarang jangkitan yang diakibatkan oleh stoking yang lembap dan kotor.

RAWATAN

Rendam dan cuci kuku dengan air suam 2 kali sehari. Namun, penghidap kencing manis disarankan agar berhati-hati prosedur ini. Pastikan air suam, bukan panas.
Splint(penyendal) boleh diletakkan di bawah kuku yang ada cagu. Boleh guna gauze sebagai penyendal. Ia akan beri masa kuku tumbuh melepasi tisu yang keradangan.
Ubat tahan sakit dan anti-keradangan. Agar pesakit lebih selesa menjalani aktiviti harian, ubat tahan sakit diberi. Contoh: mefenemic acid.
Antibiotik. Jika doktor dapati ada tanda-tanda jangkitan kuman, antibiotik sapuan atau tablet akan diberi untuk membunuh kuman.
Antifungal. Jika doktor dapati ada tanda-tanda jangkitan kulat di kuku, ubat antifungal jenis sapuan(topikal) akan diberi untuk rawat jangkitan kulat.

Pembedahan. Jika semua rawatan di atas masih tidak berhasil, pembedahan akan dilakukan. Keseluruhan kuku atau sebahagian kuku yang terlibat akan dibuang.

Mommy jangan lupa baca cara potong kuku bayi yang betul dan selamat.

Sumber: Dr. Kamarul Ariffin Nor Sadan (Medtweetmy) / Sinar Harian


Pentingnya Travel Kit Untuk Seisi Keluarga Ketika Bercuti

Satu perkara yang terlintas di fikiran kita apabila tibanya musim cuti hujung tahun ialah bercuti! Cuti akhir tahun yang panjang bukan sahaja menggembirakan anak-anak, malah ibu bapa sendiri turut teruja. Inilah masa terbaik untuk Mama sekeluarga meluangkan masa bersama, seperti pergi bercuti atau melakukan aktiviti-aktiviti yang berfaedah.

Dalam kita bergembira meluangkan masa bersama-sama, jangan lupa untuk sentiasa sediakan safety kit atau travel kit khas untuk diri sendiri dan anak-anak. Tak semestinya Mama perlukan kit yang lengkap dengan semua jenis ubat dan sebagainya. Cukup sekiranya Mama sediakan beberapa barang penting seperti paracetamol, cooling gel sheet, dan plaster. Namun, satu benda yang ramai terlepas pandang ialah ubat cirit birit yang sesuai untuk Mama dan juga anak-anak.
Bayangkan tengah seronok bercuti, tiba-tiba perut memulas, cirit-birit. Aduhhh, sakit dan sangat menyiksakan! Pasti Mama tak mahu kejadian tersebut berlaku bukan?

Untuk mengelakkan daripada cirit birit atau diarrhea anda berterusan, jangan lupa untuk sentiasa sediakan DiaResQ® sebagai salah satu barang wajib ada dalam travel kit Mama. Apa itu DiaResQ®? DiaResQ® merupakan sejenis makanan yang dapat membantu mengurangkan atau mengelakkan sakit perut dan cirit-birit.

DiaResQ® bukanlah ubat atau antibiotik yang berbahaya untuk kanak-kanak, tetapi ia sangat membantu mengatasi masalah cirit-birit untuk anda yang dewasa mahupun anak-anak. Diperbuat dengan menggunakan bahan-bahan semulajadi seperti kolostrum bovine dan telur,  DiaResQ® berfungsi menyalurkan nutrien dan imunisasi yang diperlukan tubuh badan, agar perut menjadi lebih selesa. Bila perut pun dah selesa, barulah dapat bercuti dengan tenang dan gembira bukan?
Bagaimana DiaResQ® Bertindak?
Mama tahu tak bagaimana cirit-birit atau diarrhea berlaku? Cirit-birit sering terjadi disebabkan oleh tindak balas imun badan terhadap mikroorganisma yang tidak diinginkan atau tidak seimbang yang wujud dalam usus kita. Tubuh badan kita sebenarnya sedang cuba untuk membuang mikroorganisma yang ‘tercemar’ di dalam badan melalui cirit-birit untuk mendapatkan kembali keseimbangan bakteria bagus dalam badan. Oleh itu, cirit-birit merupakan satu tindak balas normal apabila kita keracunan makanan, namun ia boleh memudaratkan.
Tetapi, DiaResQ® adalah berbeza. DiaResQ® membantu menangani masalah tersebut, bukan hanya simptom cirit-birit. Ia bertindak balas dengan sistem semulajadi imunisasi badan anda untuk memulihkan keadaan usus kembali kepada normal.
MENANGI tiket masuk ke KidZania Cuti Sekolah Ini Bersama DiaResQ®
Bersempena dengan cuti sekolah ini,  DiaResQ® dengan kolaborasi bersama Motherhood.com.my bakal menghadiahkan tiket PERCUMA ke KidZania untuk seisi keluarga (2 Dewasa dan 2 Kanak-kanak) yang bernilai RM274!
Apa yang Mama perlu lakukan, Mama hanya perlu ikuti tiga langkah mudah seperti yang dinyatakan di posting peraduan ini di laman Facebook Motherhood.

Selain itu, anda juga berpeluang untuk memenangi hadiah-hadiah istimewa yang lain:
Hadiah PERTAMA*: Tiket Masuk ke KidZania untuk 2 Dewasa dan 2 Kanak-kanak bernilai RM274 Hadiah Ke-2*: Baucer AEON bernilai RM100Hadiah Ke-3*: Baucer Toy’s “R” Us bernilai RM50Hadiah Saguhati*: 1 kotak DiaResQ® untuk 10 Pemenang
*Tertakluk pada terma & syarat.
Mama juga boleh mendapatkan produk DiaResQ® di Motherhood.com.my atau layari laman rasmi DiaResQ® dan Facebook DiaResQ® hari ini!


Kerana Pilihan Ibu Bapa, Bayi Berusia 3 Bulan Dijangkiti Virus Polio

Virus polio merupakan penyakit yang wajib dinotifikasikan di bawah Akta Pencegahan dan Pengawalan Penyakit Berjangkit 1988. Untuk pastikan Malaysia bebas daripada wabak polio, kerajaan telah jalankan pemantauan AFP kepada kanak-kanak berumur kurang daripada 15 tahun di semua fasiliti kesihatan di Malaysia.
Tapi, mama dah dengar ke? Seorang bayi lelaki dari Tuaran, Sabah telah dijangkiti penyakit ini!
Virus Polio Kembali!
Setelah hampir 3 dekad Malaysia bebas daripada wabak polio, seorang bayi lelaki berusia tiga bulan dari Tuaran, Sabah melakar sejarah apabila disahkan dijangkiti virus tersebut.

Kenyataan yang dikeluarkan oleh Public Health Malaysia berkenaan virus polio yang kembali menular di Malaysia.
Menurut Ketua Pengarah Kesihatan, Datuk Dr Noor Hisham Abdullah, mangsa didapati mengalami demam diikuti dengan lemah anggota badan, dan dimasukkan ke Unit Rawatan Rapi selepas disahkan dijangkiti vaccine-derived poliovirus type 1 (VDPV1), Jumaat lalu.
Beliau berkata, bayi itu kini dirawat di wad isolasi dan berada dalam keadaan stabil, namun masih memerlukan bantuan pernafasan. Orang ramai dan pihak media dipohon untuk tak mengganggu waris atau petugas kesihatan di hospital memandangkan pesakit masih memerlukan rawatan rapi.
“Hasil ujian pengesahan dijalankan Makmal Polio Pertubuhan Kesihatan Sedunia (WHO) di Australia, mendapati virus terbabit ada perkaitan genetik dengan virus polio dikesan pada kes Acute Flaccid Paralysis (AFP) di Filipina. VDPV1 ini diklasifikasikan sebagai circulating vaccine-derived poliovirus type 1 (cVDPV1).
 Berasal Dari Virus Polio Yang Sudah Dilemahkan
Beliau berkata lagi “Circulating vaccine-derived poliovirus (cVDPV) berasal daripada virus polio yang sudah dilemahkan di dalam vaksin polio yang diberi secara oral.
“ Virus dilemahkan ini dikumuhkan oleh badan melalui najis. Dalam persekitaran tak sanitari, ia boleh menjangkiti orang lain yang tiada imuniti terhadap polio dan terus tersebar dalam komuniti yang liputan imunisasi polio kurang daripada 95%,” katanya dalam satu kenyataan, hari ini.
Beliau menambah bahawa, bila virus itu tersebar dalam komuniti berkenaan, ia mengalami mutasi genetik sehingga menjadi virus yang kembali aktif.
“Virus ini dipanggil vaccine-derived poliovirus (VDPV) dan boleh menyebabkan poliomyelitis. Namun, mereka yang divaksinasi dengan vaksin poliomyelitis, akan mendapat perlindungan daripada jangkitan penyakit itu,” katanya.
Polio atau poliomyelitis adalah akibat jangkitan virus polio yang merosakkan sistem saraf pusat.
Hasil Siasatan, Tak Terima Vaksin Polio
Mengulas lanjut, setakat Khamis lalu, hasil siasatan di kawasan tempat tinggal mangsa, mendapati 23 daripada 199 orang (11.6%) berusia antara dua bulan hingga 15 tahun, tak menerima vaksin polio.
Katanya, ia satu keadaan yang sangat merunsingkan kerana penularan jangkitan cVDPV hanya boleh ditamatkan dengan imunisasi polio.
Ibu bapa perlu peka dengan kepentingan imunisasi polio bagi mencegah jangkitan polio.
Namun begitu, mereka telah berjaya memujuk ibu bapa kanak-kanak terbabit untuk diberi vaksin polio hasil dari penerangan mengenai kepentingan imunisasi polio bagi mencegah jangkitan tersebut.
“Aktiviti pencarian kes acute flaccid paralysis (AFP), proksi kepada poliomyelitis di kawasan tempat tinggal kanak-kanak itu juga dijalankan.
“Hingga Khamis lalu, seramai 646 orang diperiksa dan tiada orang bergejala AFP dikesan. Siasatan masih diteruskan di kawasan berkenaan, termasuk pengambilan sampel najis daripada kontak rapat kanak-kanak itu serta sampel persekitaran bagi pengesanan virus polio,” katanya.
Aktiviti Pemberian Imunisasi Polio Diteruskan
Beliau berkata, aktiviti pemberian imunisasi polio akan diteruskan di kawasan tempat tinggal kes dan diperluas ke kawasan lain yang berisiko untuk pastikan virus polio ini tak terus menular di Malaysia. Risiko untuk mereka mendapat  poliomyelitis meningkat terutama bagi mereka yang tak ada lagi imuniti terhadap jangkitan polio.
“Ia bagi memastikan liputan imunisasi polio yang tinggi, iaitu melebihi 95%,” katanya.
Rakyat Malaysia harus mengambil langkah pencegahan mengikuti jadual imunisasi kebangsaan untuk membasmi wabak polio.
KKM juga memaklumkan bahawa penyakit polio ini ditularkan melalui “fecal oral route” seperi mana penyakit lain tersebar. Penduduk dinasihatkan segera mendapatkan rawatan di fasiliti kesihatan berhampiran sekiranya mempunyai gejala AFP atau maklumkan saja kepada pihak Kementerian Kesihatan sekiranya ada kes sedemikian yang tak mendapatkan rawatan.
“Untuk makluman, kes polio terakhir di Malaysia berlaku pada 1992. Pada Oktober 2000, Malaysia bersama negara Rantau Pasifik Barat diisytiharkan bebas daripada penyakit polio,” katanya.
 Sumber : Berita Harian, Kementerian Kesihatan Malaysia
BACA JUGA POLIO KEMBALI MENJAJAH FILIPINA SETELAH 19 TAHUN DISAHKAN ‘PUPUS’
Pesan Mama Siti:
Kerana pilihan kita anak-anak menderita. Mama Siti menggesa, ambillah vaksin polio tu. Tak payah joinlah kumpulan anti vaksin tu, kesihatan anak kita yang lebih penting. Sekarang polio dah kembali menjajah Malaysia, seorang bayi dah dijangkiti. Nak tunggu anak mama pula ke baru nak insaf?


Ibu Bapa Wajib Tahu 7 Poin Penting Penggunaan Child Car Seat!

Mama ingat tak hari tu  Menteri Pengangkutan, Anthony Loke Siew Fook umumkan bahawa kerajaan akan mewajibkan peraturan pemasangan kerusi keselamatan bayi (child car seat) dalam setiap kereta persendirian bermula Januari 2020.
Menerusi laman Facebook, Wana Abas berkongsi info yang diperolehinya semasa menghadiri taklimat mengenai garis panduan kerusi keselamatan bayi. Menurutnya, bermula 1 Januari nanti, semua ‘child car seat’ yang tiada surat kelulusan komponen (CTA) daripada Jabatan Pengangkutan Jalan (JPJ) akan ditahan di pintu airport dan pelabuhan Malaysia.
Buat ibu bapa yang degil dan masih tak setuju dengan penguatkuasaan peraturan ni, boleh slow-slow digestkan info yang bakal Mama Siti kongsikan ni.

Kerusi keselamatan kanak-kanak adalah aksesori penting yang perlu ada dalam setiap kenderaan.
Kalau cerita bakal kena kecam, tapi kalau saya tak sampaikan siapa lagi nak cerita.
Pada 10.11.19, kami wakil penjual dan pekedai mendengar taklimat garis panduan kerusi keselamatan kanak kanak/ child restraint system atau bahasa pasar orang pakai ialah child car seat. Antara yang memberi taklimat ialah pengarah penguatkuasa JPJ, pegawai bahagian kelulusan komponen JPJ, wakil Miros dan wakil KPDNHEP .
Saya senaraikan point utama dan soal jawab pada hari tersebut.
7 Poin Penting Penggunaan Child Car Seat
1. JPJ akan menggunakan 2 punca kuasa untuk kuatkuasa arahan “wajib menggunakan child car seat bagi kanak kanak” iaitu kaedah JPJ seperti sekatan jalan raya/saman dan kaedah perintah kastam iaitu menahan kemasukan child car seat tak lulus spesifikasi di pelabuhan dan lapangan terbang.
2. Maksudnya bermula 1 Januari, semua child car seat yang tiada surat kelulusan komponen (CTA) daripada JPJ akan ditahan di pintu airport dan pelabuhan Malaysia.
3. Tugas JPJ adalah memastikan child car seat yang masuk lulus piawai keselamatan dengan keluarkan kelulusan CTA. Jadi kurang isu child car seat tak lulus piawai selepas ini.
4. Bagi child car seat yang masuk sebelum 1 Januari 2020 tak perlukan kelulusan CTA. Sama macam masa lulus tali pinggang belakang, kereta yang sebelum 1995 tiada tali pinggang belakang tak perlu tambah dan tak kena saman. Jadi kalau pakai child car seat sebelum 1 Januari tiada kelulusan CTA tidak akan di saman.
5. Akta child car seat ini adalah SAMA dengan helmet. Terdapat 3 kesalahan utama iaitu:
Tidak memakai helmetPakai helmet tapi tidak ikatKesalahan memakai helmet yang tak lulus spesifikasi
Jadi untuk car seat akan dimulakan dengan yang pertama iaitu tidak memakai car seat. Tak ada lah JPJ nak tahan tengok car seat ada lulus CTA ke tak ada ke. Janji anak duduk atas car seat.
6. Pegawai kuatkuasa JPJ kata tanggungjawab kedai adalah pastikan pelanggan beli dan pakai car seat sebab kena saman RM300. Car seat dalam RM300 juga. Baik beli car seat dari kena saman.
7. Kerajaan kena juga kuatkuasa peraturan ini kerana kemalangan jalan raya adalah PEMBUNUH NO.1 kanak-kanak di Malaysia selepas tercekik dan lemas.
Pada pendapat saya, perjuangan kesedaran penggunaan car seat sama macam pejuangan penyusuan di Malaysia. Kempen dan kuatkuasa perlu dimulakan sekarang kerana ia akan ambil masa yang lama untuk didik dan kesan kesedaran akan kita nampak 10 tahun akan datang.
Umur anak juga perlu diambil kira kerana keperluan tempat duduk bayi adalah berbeza dengan kanak-kanak.
Ini antara soalan biasa didengar.
1- Kenapa kena pakai child car seat?
Kerusi kereta sekarang memang tak dicipta untuk membawa bayi. Bayi perlukan kerusi istimewa jika nak naik kereta. Macam letak bayi dalam roller coster. Memang tak selamat.
2- Bagaimana dengan mereka yang ada anak ramai?
Cadangan ialah utamakan yang paling kecil dahulu. Sebab posisi bayi paling bahaya adalah atas riba ibu kerana terlalu banyak kes bila kemalangan baby tercampak keluar manakala ibu dan ayah selamat.
3- Buat apa pakai car seat, kalau dah ajal anak akan mati juga?
Dalam Islam Nabi Muhammad pun suruh ikat unta bukan biar saja unta tu lepas kerana ikat unta itu juga ikhtiar. Ikat anak ke car seat itu satu ikhtiar.
4- Bagaimana dengan mereka yang miskin dan tiada duit?
Harga kerusi yang mahal turut menjadi salah satu punca mengapa ibu bapa enggan melaburkan wang terhadap kerusi keselamatan bayi.
Ada program kutu car seat RM50 sebulan oleh CPSM, dan kos car seat hanya RM0.29 sen sehari. Bakal ada juga program charity selepas ini. Tunggu saja la.
Kita letak tepi dulu isu golongan B40, ada ramai lagi golongan M40 dan T20 yang tak pakai dan tak peduli nak pakai walaupun mampu. Baju mak berjenama RM700 tapi selfie letak anak atas riba. Ayah pula spotrim kereta RM2000, tapi child car seat kata tak mampu beli. Tak cerita lagi bab telefon yang model sentiasa upgrade dan koleksi tupperware kat dapur tapi bab CRS berkira.
Ada yang kata agenda ni saja nak untungkan perniaga. Percayalah jual car seat tak untung besar pun. Sebab apa?
 Saiz car seat besar, makan ruang untuk simpan dan kos pengangkutan mahal. Terlalu banyak saingan dan buang harga menyebabkan untung tersangat kecil. Belum kira faktor sewa dan gaji pekerja. Kos melatih staf untuk pandai car seat amat mahal mencecah ribuan ringgit. Nak kaya, untung banyak kena jual baju bukan car seat. Jual car seat ni macam khidmat masyarakat je.
Kalau anak jenis yang langsung tak nak duduk dalam car seat, macamana?
Ramai ibu bapa yang enggan memakai kerusi keselamatan bayi ini atas alasan si kecil selalu meraung dan ibu pula terpaksa beralah kerana mahu diamkannya.
Anak kami masa umur setahun tak nak duduk car seat dan masih menyusu badan. Tapi memang paksa ikat dan tahan telinga. Anak menangis lagi baik dari anak tak bernyawa.
Selepas setahun, sekarang naik kereta dia sendiri tunjuk dan nak duduk car seat. Kesemua 4 anak begitu. Tiada yang lahir terus diam pandai duduk car seat. Ada banyak tips dan trick untuk ajar mereka duduk car seat. Belajarlah.
Kesimpulan, nak mengamuk dan maki semua orang silakan. Sama seperti larangan merokok. Tapi cuba sekali berlapang dada dan buka hati. Kalau kita tak mampu diam diam dan cari jalan. Kalau kita mampu beli dan pakai lah. Jangan sebarkan kebencian hanya kerana kita tak faham sesuatu.
Kami mempunyai kesedaran awal kerana 2 sahabat kami kehilangan anak akibat kemalangan jalan raya. Tak perlu tunggu anak sendiri jadi mangsa untuk ambil peduli.
Sumber: Wana Abas
BACA JUGA KETAHUI JENIS-JENIS CAR SEAT UNTUK BAYI & KANAK-KANAK SEBELUM BELI
Pesan Mama Siti:
Bagi ibu bapa yang pentingkan keselamatan anak, baby car seat ni adalah keperluan wajib, bukannya PILIHAN! Jangan sebab mama dan papa rasa tak perlu, nyawa si kecil terkorban. Kang ada yang lap air mata, menangis tak tentu hala nanti.


Ini 7 Benda ‘Seram’ Bila Mama Alami Simptom PCOS & Haid Tak Teratur

PCOS atau lebih dikenali sebagai ‘Stein-Levanthal Syndrome’ ini berpunca daripada ketidakseimbangan hormon dalam badan.  Wanita yang mengalami simptom PCOS ni mempunyai paras insulin dan juga hormon testosteron yang lebih tinggi daripada biasa dan menyebabkan wanita tu ‘menyerupai’ lelaki.
Bila insulin dan hormon lelaki ni tinggi,  ia menyebabkan  masalah kegemukkan, haid tak teratur, dan yang paling teruk ia boleh menjadi punca kepada masalah kesuburan mama. Perkongsian daripada Farhanah Ibrahim diharap dapat buka mata mama tentang bahaya sindrom PCOS ni. Tunggu apa lagi, cepat skrol terus ke bawah!
Haid Tak Datang Tapi Rahim Kosong
Dalam satu hari ada 3-4 orang patients datang nak scan untuk confirmkan pregnancy. Period tak datang, buat UPT kat rumah nampak macam positif. Semua pakat bawa kit UPT nak tunjuk kat doktor. Tapi bila scan, rahim kosong. Repeat UPT kat klinik, clear negative.
Dr, period saya lewat tapi kenapa UPT negative.Dr, period saya dah 3 bulan tak datang.Dr, period saya yang terakhir 3 tahun lepas (berat patient ni lebih 100kg).Dr, saya ni dalam setahun tu berkali-kali kena makan ubat lawas period. Kalau tak makan ubat, period tak mai langsung.Dr, ada cara lain tak nak bagi period teratur selain makan ubat perancang? Sebab saya nak try pregnant.
Banyak lagi kes tau. Tapi ni sebahagian saja. Cuba teka, apa persamaan semua pesakit ni?
Yes. Mereka ni boleh kata almost 99% overweight. Dan mostly ada simptom PCOS.
Polycystic Ovarian Syndrome
Masalah common yang menyebabkan wanita kurang subur. Nampak tak gambar scan kat bawah? Semua tu telur separa matang dalam ovari yang tak menetas. Kalau telur tak menetas, benih wanita tak keluar, macamana nak mengandung?

PCOS adalah keadaan yang boleh menganggu kesuburan, hormon dan penampilan seseorang wanita.
 Apa Yang Berlaku Dalam Badan Wanita PCOS?
 Hormon lelaki berlebihan. Boleh buat jerawat jadi meriah. Bulu badan pun lebat, pernah kak hana jumpa yang tumbuh misai dan janggut. Yes, wanita ada janggut.
Disebabkan hormon tak seimbang, period pun jadi celaru, tak teratur.
Masalah ketidaksuburan sangat common. Susah mengandung.
Dahlah payah sangat pregnant, tapi bila dah mengandung mudah pula berlaku keguguran.
Biasanya PCOS selalu terjadi pada wanita yang overweight atau obese.
 Insulin dalam badan menghadapi kerintangan dan tak dapat berfungsi seperti biasa. Jadi boleh dapat kencing manis. Ada yang memang dah dapat kencing manis dah pun.
Dinding rahim boleh jadi terlebih tebal. Sepatutnya dia jatuh sebagai period. Tapi tak turun-turun darahnya. Bahaya tau, ni kita panggil endometrial hyperplasia yang berisiko berubah jadi kanser rahim.
Takut kan? Tapi PCOS ni boleh diatasi mostly dengan mengubah lifestyle kita!
1- Turunkan Berat Badan
Dapatkan berat badan atau BMI yang ideal untuk mengurangkan risiko jangka panjang PCOS.
Kalau kita dapat turunkan 10% berat pun, lebih 55% period kita boleh jadi teratur semula.
2- Ubah Gaya Pemakanan
Makan makanan tinggi protein dan fiber dan juga rendah karbohidrat. Elakkan processed food dan makanan “merepek” seperti jajan dan lain-lain.
3- Senaman
Exercise secara berkala. Seeloknya 5 kali seminggu. Dapat 20 minit sehari pun ok dah. Buat TABATA ke. Yang mana sesuai dengan kapasiti masing-masing.
4- Pemeriksaan Doktor
Lakukan memeriksaan doktor secara berkala untuk saringan kencing manis, darah tinggi, kanser rahim atau masalah kemurungan
Buat pemeriksaan doktor. Kalau ada kencing manis, perlu dapatkan rawatan. Kalau ada jerawat teruk atau bulu badan yang terlalu banyak, ada rawatannya.
5- Rawatan Kesuburan
Kalau nak mengandung, boleh ke klinik untuk rawatan kesuburan. Jika ubat tak berkesan, mungkin pakar boleh buat rawatan surgical. Tapi seeloknya hamil bila berat badan <80kg untuk elakkan risiko-risiko tertentu semasa hamil.
Sumber: Farhanah Ibrahim
BACA JUGA APA YANG MAMA PERLU TAHU DENGAN SINDROM OVARI POLISISTIK (PCOS)
Pesan Mama Siti:
 Malangnya, PCOS ni tak ada penawar dan tak boleh sembuh. Rawatan perubatan yang diberikan pun untuk kurangkan simptom-simptom PCOS selain daripada mencegah komplikasi yang boleh timbul akibat PCOS.  Jadi, mari kita sama-sama kurangkan berat badan, bersenam dan ubah gaya hidup supaya jadi lebih sihat supaya tak perlu bergantung kepada ubat-ubatan. Jom jadi sihat!


Hampir Setiap Malam Dia Muntah, Pakar Sahkan Anak Hidap Tonsil Tahap 3!

Ramai yang menganggap masalah tonsil ni perkara biasa. Bila mana mama atau anak mama demam, mesti ada yang mengalami masalah tonsil. Orang pandang ringan dengan tonsilitis sebab biasanya ia akan sembuh dengan sendiri. Tinggal minum antibiotik saja kan?
Tapi mama tahu tak, dalam kes tertentu, tonsil boleh membengkak dan pembedahan tonsilektomi perlu dilakukan. Sampai kena jalani pembedahan, teruk sangat ke tonsilitis ni?
Perkongsian dari saudari Atiyah Salleh tentang masalah tonsil yang dihidap oleh anaknya yang berusia 2 tahun 5 bulan ni bakal membuka mata mama tentang isu tonsilitis yang selalu dipandang ringan oleh ibu bapa. Semoga kita semua mendapat manfaat dari perkongsian ini.
Pengalaman Bawa Anak Jalani Pembedahan Tonsil
Assalamualaikum semua.
Saya sekadar ingin berkongsi tentang pengalaman hero kedua saya yang baru sahaja selesai menjalani pembedahan membuang tonsil pada usia yang terlalu muda iaitu 2 tahun 5 bulan.

Keadaan anak Puan Atiyah selepas menjalani pembedahan tonsilectomi.
Anak Sering Batuk & Selesema
Episod duka bermula apabila dia seringkali batuk dan selesema hampir setiap hari setiap bulan sejak dari bulan Mac hingga September.
Dan sejak itu juga hampir setiap malam dia akan muntah. Bayangkan dari bulan Mac sampai September hampir setiap hari setiap malam dia akan muntah.
Dah Ikhtiar Pelbagai Cara
Klinik? hospital? Berubat kampung? Semua dah ikhtiar buat, tapi masih juga tak sembuh.
Sebenarnya masalah tonsil anak saya telah dirujuk ke pakar ENT dan memang doktor pakar ENT sahkan tonsil anak saya telah membengkak dengan agak teruk.
Cuma pada waktu tu doktor tak galakkan untuk dibuang atas faktor anak saya masih kecil.
Kebanyakan kes tonsil bengkak disebabkan oleh jangkitan kuman.
Jadi doktor hanya sarankan pengambilan antibiotik supaya bengkak tonsil mengecut dan kembali normal seperti biasa.
Malangnya walaupun beberapa kali ubat diberikan anak saya masih juga tak sembuh.
Saya ada juga cuba ikhtiar dari segi perubatan Islam serta tradisional namun tetap tidak menampakkan perubahan.
Demam Panas Seminggu Tak Kebah
Bengkak masih tak surut dan akhirnya anak saya mengalami demam panas on off tak kebah selama seminggu dan suhunya mencecah 42°C.
Anak saya dimasukkan ke hospital dan sekali lagi dirujuk ke pakar ENT.
Tonsil Dah Sampai Tahap 3
Doktor maklumkan masalah tonsil anak saya dah sampai tahap 3 dan jika dibiarkan mungkin akan berlarutan menjadi tahap 4.
Ubat-ubat yang diberikan sebelum ni memang tak memberikan kesan kepada anak saya.
Pakar ENT memaklumkan anak saya perlu dibedah. Sekiranya ia tidak dibuang, kesihatan anak saya akan kerap terganggu malah akan menjadi lebih buruk.
Terpaksa Bersetuju Buat Pembedahan Tonsil Demi Kesihatan Anak
Saya dan suami terpaksa bersetuju demi kesihatan hero kami.
Hati ibu mana yang sanggup tengok keadaan kesihatan anak begitu.
Dan memikirkan ini mungkin juga salah satu ikhtiar dan jalan yang Allah berikan demi kesembuhan anak kami.
Maka pada 12/9/2019 yang lalu, pembedahan telah dijalankan.
Dan Alhamdulillah semuanya selesai dengan selamat. Anak saya dibius sepenuhnya dan proses mengambil masa hampir 2 jam.
Tonsil yang dibuang hasil pembedahan tonsilectomi.
Pembedahan Berjalan Lancar
Syukur sangat sebab Allah mudahkan segala urusan.
Selepas beberapa hari, anak saya pun dah berselera makan dan minum seperti biasa
Cuma masih perlu dijaga pemakanan sebaiknya, susu pun kena bancuh sejuk.
Harapnya selepas ini berakhirlah episod duka anak saya.
Kuman yang menyebabkan virus tonsilitis dan bakteria menular.
Jangan Ambil Mudah Masalah Tonsil Anak
Kepada ibu bapa di luar sana, jangan ambil mudah masalah tonsil anak.
Sebabnya setiap orang tak sama ketahanan badan mereka.
Jadi kena pantau dan dapatkan nasihat doktor, terutamanya kalau anak masih kecil dan kerap demam selesema.
Semoga sedikit info ini memberi manfaat kepada yang membacanya.
Sumber: Atiyah Salleh via Kelab Ibu Mengandung Malaysia (KIMM)
BACA JUGA JANGKITAN PADA TONSIL SERING MENYERANG SI MANJA
Pesan Mama Siti:
Ramai yang pandang remeh tentang tonsilitis padahal kalau dibiarkan ia boleh berjangkit.  Siapa yang dah terkena jangkitan dan tonsil pun rasa sakit, memang kena ambil mc. Kalau tak pun , kena tutup mulut bila bersin atau batuk. Jangan berkongsi makanan atau minuman. Cuci tangan. Jangan cium anak. Semua ni punca jangkitan. Sekarang dah tahu kan? Jadi, siapa yang tengah sakit tonsil tu, elakkan jumpa orang lain. Sampai la betul-betul sembuh.


Beri Panadol Jika Anak Demam, Jangan Biarkan Mereka Lawan Sendiri!

“Anak saya demam. Tapi saya tak bagi ubat panadol. Nak suruh dia lawan sendiri.”
Panadol = Paracetamol = Ubat demam
Demam tapi nak suruh kebah sendiri. Macam mana tu? Kalau anak Mama Siti demam, terus bawak pergi hospital. Beli Panadol, Cool Fever, pastikan dia minum banyak air supaya cepat pulih. Tapi ada juga ibubapa yang tak nak bagi ubat demam kepada anak. Panadol digunakan untuk melawan jangkitan kuman. Kalau tak ada ubat, macam mana kebah demam tu?
Dr. Salehuddin pun menegaskan yang ini konsep yang salah dan kita sebagai ibubapa tak boleh ikut. Menurutnya, “It is a flawed concept, at least in my own personal opinion.” Tapi, kenapa pula konsep ni salah?
1. Demam Adalah Simptom
Maknanya, ia satu tanda kepada masalah yang lain. Boleh jadi ada jangkitan kuman. Boleh jadi sebab ada bengkak/ inflammation kat mana-mana dalam tubuh. Ada banyak possibilities.

Beri panadol atau ibuprofen berdasarkan berat dan umur bayi. Jarum seakan suntikan (syringe) adalah cara terbaik untuk beri dos ubat yang tepat.
So, apa yang panadol/ ubat demam buat? Ia hanya menurunkan suhu badan. (macam mana dia turunkan suhu tu, bukan tujuan post ini). Ia bukan ubat melawan kuman. Juga bukan menyebabkan bengkak tu surut. So, no such thing as ‘nak suruh anak saya lawan sendiri kuman tu’, sebabnya, memang dia SEDANG melawan sendiri kuman tu (kalau demam tu disebabkan oleh kuman).
Panadol tu TAK akan menyebabkan anak anda jadi lembik, tak pandai nak melawan kuman. Malah panadol itu tidak akan menyebabkan kuman jadi lemah.
2. Apa Yang Mama Rasa Bila Demam?
Anda rasa saya ada masa untuk demam? Macam pernah dengar saja… Admit saja lah, kalau kita demam, serba tak kena. Sakit sendi, sakit urat, body rasa berat, semangat jadi rendah, kepala pusing, dan segala macam rasa yang saya percaya, anda semua pernah rasakan.
Kalau anda cikgu, anda rasa tak bersemangat nak mengajar. Kalau anda ada mesyuarat, anda tak dapat nak beri tumpuan, nak beri idea, or even nak catat minit mesyuarat. Kalau anda lawyer, anda tak boleh nak fokus dan berhujah dengan efektif. Even hakim, ada yang postpone kes sebab demam. Saya sendiri, kalau demam, memang akan susah nak beri consultation dengan efektif.
Demam bukan penyakit, ia satu cara untuk melawan jangkitan.
So, bayangkan anak anda demam. Si cilik anda demam. Rasa serba tak kena. Dia akan merengek dan meragam. Kurang aktif. Tak ada selera nak makan. Dan anda boleh kata: “Biarkan dia ‘lawan’ sendiri demam tu.”
Wow. Kejam nya kamu. Sampai hati nya kamu. Hebat nya kamu. Hati batu nya kamu.
Beri Ubat Demam Jika Anak Demam
Sebab tu, kalau orang tanya saya, anak dia demam 37.5, perlu beri ubat demam tak? Saya akan jawab YA. Sometimes, suhu baru 37.2, tapi si kecil dan menunjukkan tanda-tanda tak selesa, saya akan advice untuk berikan ubat demam. Because saya bukan kejam. Saya seorang yang penyayang. Especially kepada kanak-kanak.
Dr Saleh, yang penyayang.
P/S: Some doctors may have different idea, and they are totally right in their own mind. I have my own mazhab. Anda boleh pilih untuk terima, atau tak mazhab saya. No problemo.
 Sumber: Dr Salehuddin Sulaiman
BACA JUGA JANGAN PANDANG RINGAN BILA BAYI DEMAM. IA BOLEH MENGUNDANG BAHAYA!
Pesan Mama Siti:
Bila anak demam, bagi mereka makan ubat demam. Sedangkan kita pun rasa tak selesa bila demam, apatah lagi si kecil. Mama Siti faham ada yang rasa mereka boleh lawan sendiri demam tu. Tapi kalau tak ada ubat, macam mana mereka nak lawan jangkitan tu. Betul tak? Yang penting jangan bagi mereka terlebih makan ubat demam saja.


Galak Ibu Bapa Pasang CRS, Tiada Saman Untuk Tempoh 6 Bulan Pertama!

Seperti yang kita tahu,  bermula 1 Januari tahun depan, kerajaan akan mewajibkan penggunaan kerusi keselamatan kanak-kanak (CRS) di dalam kenderaan bagi menyelamatkan mereka daripada mengalami kecederaan serius atau kematian sekiranya berlaku kemalangan.
Timbalan Perdana Menteri, Datuk Seri Dr Wan Azizah Wan Ismail pun dah umumkan perkara yang sama. Katanya,  langkah baru itu diambil susulan statistik yang membimbangkan apabila sebanyak 1,559 kematian dicatatkan membabitkan kanak-kanak di bawah umur 10 tahun dari tahun 2007 hingga 2017.

Kerajaan akan menguatkuasakan penggunaan CRS di dalam kenderaan berkuat kuasa 1 Jan tahun hadapan dalam usaha mengurangkan kes kecederaan serius atau kematian kanak-kanak sekiranya berlaku kemalangan.
Mama dan papa mesti risaukan? Ada yang fikir, banyak nya kena beli tahun depan. Nak siapkan anak sekolah lagi, beli beg baru, baju baru, pencil box baru, buku teks dan sebagainya. Mahu lari bajet macam ni. Tapi tak apa. Mama Siti ada berita baik untuk mama dan papa.
Hah? Apa berita baiknya?
Tiada Saman Bagi Tempoh 6 Bulan Pertama
Berita baiknya ialah, tiada sebarang saman akan dikeluarkan sekiranya ibu bapa gagal menggunakan kerusi keselamatan kanak-kanak (CRS) dalam tempoh enam bulan pertama pelaksanaan, iaitu bermula pada 1 Januari 2020, seperti yang dilaporkan oleh Menteri Pengangkutan, Anthony Loke menerusi BERNAMA.
Kerajaan juga akan memastikan pendekatan pendidikan digunakan untuk memberi mesej kepada pengguna sebelum penguatkuasaan dilaksanakan sepenuhnya.
Menurut beliau, kementeriannya mengambil pendekatan mendidik dahulu sebelum langkah penguatkuasaan diambil sepenuhnya.
“Saya faham mentaliti rakyat Malaysia… Kalau kita cakap tak wajib, memang takkan ada ramai yang buat (laksana). Kajian Institut Penyelidikan Jalan Raya Malaysia (Miros) mendapati hanya 30 peratus sahaja pemilik kenderaan yang pasang kerusi keselamatan kanak-kanak. “
“Apa yang penting kita beri kesedaran dan nasihat… Kalau belum pasang (CRS), jangan saman dahulu, beri amaran dan peringatan,” katanya ketika menggulung Rang Undang-Undang (RUU) Perbekalan 2020 peringkat jawatankuasa bagi kementeriannya di Dewan Rakyat, pada Selasa.
0% Duti Import & 5% Cukai Jualan Bagi Kerusi Keselamatan Kanak-Kanak
Loke berkata pihaknya juga telah mendapat kelulusan untuk mengenakan sifar peratus duti import CRS selain pengurangan Cukai Jualan dan Perkhidmatan (SST) daripada 10% kepada 5% daripada Kementerian Kewangan (MOF).
“Kementerian berharap dapat menetapkan kadar sifar SST, namun ia memerlukan kelulusan daripada pihak MOF,” katanya.
 Dalam pada itu, beliau turut menyeru semua pihak terutama pengeluar kenderaan serta pertubuhan bukan kerajaan (NGO) dan swasta untuk membantu usaha kerajaan dalam mewajibkan penggunaan CRS.
Pentingnya untuk ibu bapa memahami undang-undang yang ditetapkan oleh kerajaan demi keselamatan anak-anak.
Katanya, terdapat juga pihak swasta yang telah memberikan subsidi pembelian CRS kepada golongan kurang berkemampuan.
Tujuan Pelaksanaan CRS Bukan Untuk Bagi Beban Kepada Ibu Bapa
 Beliau berkata lagi bahawa pelaksanaan pemasangan CRS itu bukanlah keputusan tergesa-gesa, tetapi ianya telah disarankan oleh Institut Penyelidikan Keselamatan Jalan Raya Malaysia (MIROS) sejak 2-3 tahun yang lalu.
Peraturan itu sepatutnya dilaksanakan Januari 2019, tetapi ditangguhkan untuk memberi masa kepada orang ramai, selain memastikan lebih banyak kesedaran ditingkatkan sebelum pelaksanaannya.
Pelaksanaan CRS ni akan bermula 1 Januari 2020 bukan bertujuan untuk membebankan ibu bapa, sebaliknya memastikan keselamatan bayi dan kanak-kanak terjamin sekiranya berlaku kemalangan.
Sumber: astroawani
BACA JUGA KETAHUI JENIS-JENIS CAR SEAT UNTUK BAYI & KANAK-KANAK SEBELUM BELI
Pesan Mama Siti:
Kerajaan dah bagi insentif, kurangkan cukai, duti import pun 0%, tak ada saman untuk 6 bulan pertama. Jadi, mama dan papa ambil masa ni untuk kumpul duit beli kerusi keselamatan ni. Tak susah kalau sama-sama melabur duit kan? Yang penting anak kita selamat!


Tips-tips Ringkas Supaya Lebih Senang & Mudah untuk Membeli Rumah di Malaysia

Selain cahaya mata, setiap pasangan yang berkahwin pasti impikan rumah yang selesa dan memenuhi kriteria yang diinginkan. Semua orang nak ada rumah sendiri. Yelah, siapa yang taknak bukan? Bagi mereka yang masih memikirkan atau sedang dalam proses membeli rumah, jangan lupa untuk ikuti lima tips ringkas sebelum anda bersetuju untuk memiliki rumah tersebut. Tips-tips ringkas ini merupakan antara faktor yang harus dipertimbangkan sebelum anda membeli rumah pertama anda.
1. Reputasi pemaju.

Ini yang paling penting. Sebelum Mommy membeli rumah, bincang dengan suami dan buat kajian mengenai pemaju tersebut. Buat kaji selidik dan review orang sekeliling mengenai reputasi pemaju tersebut. Bukan apa, adalah lebih baik untuk anda membeli rumah daripada pemaju hartanah terkemuka kerana mereka mempunyai reputasi yang baik, berintegriti, dan seni bina yang menggunakan inovasi terkini.
2. Lokasi kediaman.

Lokasi kediaman rumah impian kita juga harus dititikberatkan. Lokasi yang strategik dengan pelbagai kemudahan awam atau kemudahan perhubungan yang baik seperti jalan-jalan besar atau lebuh raya supaya lebih senang untuk anda ke tempat kerja. Boleh jimat kos petrol, masa dan juga tenaga.
3. Kemudahan kawasan perumahan.

Kalau Mommy perasan, makin banyak kawasan perumahan yang menyediakan kemudahan clubhouse. Clubhouse yang terancang dan mempunyai pelbagai aktiviti seperti kolam renang, gimnasium, taska/tadika untuk anak-anak, jakuzi, keahlian kelab rumah, gelanggang badminton/bola keranjang, kafeteria dan sebagainya juga merupakan antara faktor yang harus diketengahkan. Barulah lagi seronok untuk Mommy seisi keluarga beriadah dan bersantai bersama-sama.
4. Keselamatan yang baik.

Mommy juga harus fikirkan faktor keselamatan kawasan perumahan Mommy. Tak salah untuk lakukan kajian mengenai tahap keselamatan kawasan perumahan tersebut – berpagar atau tidak, kamera keselamatan (CCTV), rumah penjaga, sistem penggera keselamatan (untuk perumahan yang lebih tinggi), kad akses dan sebagainya.
5. Appreciation & value di masa hadapan.

Pemilihan rumah impian di kawasan perbandaran yang dirancang dengan rapi dan mengikut perkembangan semasa adalah sangat penting dari segi appreciation dan value di masa hadapan. Nilai rumah yang dibeli di kawasan perbandaran yang berkembang pesat boleh meningkat dari semasa ke semasa, dan ini juga bakal memberi manfaat kepada kita dan anak-anak apabila mereka besar kelak.

Tips-tips diatas merupakan tips utama yang harus dipertimbangkan ketika membeli rumah kediaman. Untuk memudahkan proses pemilihan rumah kediaman, anda boleh memiliki rumah kediaman dengan lebih mudah melalui program #SENANGJer yang dianjurkan pemaju terkemuka Malaysia, EcoWorld!

Alah, yang selalu nampak kawasan perumahan yang sedang dibina dengan pintu gerbang yang gah, cantik tu, haa tu la EcoWorld.
Nama kempen pun #SENANGJer, jadi lebih mudah dan senang untuk membeli rumah kediaman anda dengan EcoWorld. Sebagai salah satu pemaju terkemuka di Malaysia, EcoWorld telah menjalankan pelbagai projek pembangunan di kawasan bandar dan kawasan perumahan yang sesuai untuk seisi keluarga.

Setanding dengan namanya, EcoWorld megah berdiri sebagai pemaju yang boleh dipercayai dan mampu memenuhi kriteria rumah idaman anda, melalui kempen #SENANGJer oleh EcoWorld.
Untuk maklumat lanjut, layari laman rasmi EcoWorld #SENANGJer atau kunjungi galeri EcoWorld berhampiran anda hari ini!
Artikel ini dipetik daripada Motherhood.com.my.


Cuti Bersalin 90 Hari Bermula 2021

Mama Siti ada berita baik buat semua pekerja sektor swasta. Mesti mama dah dengar kan?  Tempoh cuti bersalin akan dipanjangkan daripada 60 hari ke 90 hari mulai 2021 nanti.  Cadangan itu antara perkara diumumkan Menteri Kewangan, Lim Guan Eng pada Pembentangan Belanjawan 2020.
Pihak kerajaan juga akan meneliti semula Akta Kerja 1955 meliputi empat perkara termasuk tempoh cuti , bagi memastikan akta tersebut kekal relevan dengan keperluan pasaran tenaga kerja semasa.
Yalah, Mama Siti pun faham, tak cukup cuti 2 bulan je. Kita nak menjaga anak lagi, nak bagi badan rehat lagi. Tiba-tiba cuti dah habis. Kalau mama jatuh sakit, lagi banyak pula cuti yang mama kena ambil.

Cuti Bersalin 90 Hari Selaras Piawaian Antarabangsa
Pembaharuan ini memang sangatlah dinanti-nantikan, kerana dua bulan sememangnya tak mencukupi. Lagipun 90 hari sememangnya selaras dengan piawaian antarabangsa. Namun sama seperti setiap dasar, terdapat kebarangkalian tinggi untuk majikan swasta enggan bekerjasama. Sebagai persediaan, majikan-majikan swasta bakal dikenakan tindakan.
Ia juga mewajibkan para majikan untuk merancang semula tenaga buruh untuk mengisi kekosongan bagi tempoh 90 hari tersebut. Sudahlah perlu membayar gaji bersalin, majikan juga bakal berdepan dengan insentif atau penggajian pekerja sementara.
Walau apa pun, 90 hari itu sendiri tak boleh menandingi Singapura (112 hari), Kesatuan Eropah (120 hari) dan Vietnam (180 hari). Di United Kingdom, para ibu dibenarkan mengambil cuti maternity selama setahun pun, bermula dengan 11 minggu sebelum kelahiran tau.
Tempoh Bonding Mama Bersama Bayi dan Penyusuan
Menurut Timbalan Menteri Pembangunan Wanita, Hannah Yeoh, nilai cuti bersalin tak boleh dilihat daripada perspektif majikan je. Ia bertujuan untuk bonding mama bersama bayi dan penyusuan. 90 hari itu adalah jumlah asas dan minimal.  Ini dilihat menerusi kadar kesuburan yang semakin merosot. Dari tahun 1957, dicatatkan 6.6 menurun sehingga 1.91 pada tahun 2020.

 “Kita kena faham bahawa kita perlu beri masa untuk ibu bersama dengan bayi. 60 hari memang tak cukup kerana mereka harus menyusukan anak dan sebagainya.”  Setiausaha Agung Kongres Kesatuan Sekerja Malaysia (MTUC) J Solomon
Tindakan ke Atas Majikan Yang Enggan Beri Cuti Bersalin 90 Hari
Majikan yang enggan memberi cuti bersalin selama 90 hari kepada pekerja wanita bermula 2021 akan dikenakan tindakan.
Majikan swasta perlu mematuhi perkara itu yang dibentangkan semasa Belanjawan 2020.  Sekiranya sektor awam boleh melaksanakannya mengapa tidak sektor swasta?  Menteri Sumber Manusia, M. Kula Segaran
‘Paternity Leave’ Untuk Papa
Paternity leave ni sebenarnya adalah cuti yang diperuntukkan kepada lelaki (suami) yang isterinya bersalin selama satu minggu atau bergantung pada majikan masing-masing. Ketika ini, cuti bersalin untuk papa adalah selama 7 hari bagi kakitangan kerajaan.
Kementerian Sumber Manusia berharap dapat membentangkan kepada Kabinet cadangan penetapan tujuh hari cuti bersalin (paternity leave) bagi suami yang bekerja di sektor swasta.
Menurut laporan akhbar antarabangsa, di negara seperti Norway, Sweden, Iceland dan Finland, cuti bersalin bagi kaum bapa bukanlah isu yang baru.
Negara-negara itu telah memperuntukkan tempoh cuti bersalin sekitar 14 hari serta cuti yang boleh dikongsi sehingga lebih 30 hari bagi kaum lelaki dengan pilihan polisi gaji yang fleksibel.
Pekerja lelaki di Korea Selatan pula dibenarkan mengambil cuti sehingga 10 hari selepas isteri mereka bersalin.

Di Malaysia, syarikat seperti CIMB dan IKEA Malaysia adalah antara yang terawal menawarkan cuti bersalin selama satu bulan kepada pekerja lelaki mereka untuk menjaga isteri yang bersalin.
Majikan swasta tidak perlu bimbang kerana menurut laporan majalah Time, cuti bersalin bukan saja penting bagi kesihatan mental kaum lelaki, malah ia mustahak bagi perkembangan sesebuah syarikat kerana pekerja menjadi lebih fokus.

Sumber: mstar, Sinar Harian, Mingguan Wanita
BACA JUGA CUTI BERSALIN SEKTOR KERAJAAN VS SWASTA 2021
Pesan Mama Siti:
Lega dengar berita penaikan cuti ni. Mama yang tengah pregnant tu, manfaatkanlah cuti  tambahan yang diberikan okay? Ingat, mama kena jaga kesihatan mama. Mama Siti doakan mama dipermudahkan urusan ketika bersalin ye.


Roti Nak Expired? Jom Buat Roti Goreng Dengan 5 Bahan Mudah Ini

Haih, nak buat apa lah dengan roti ni. Nak buat roti goreng pun bahan tak ada. Esok nak expired dah. Takkan nak makan macam tu saja. Tak bestlah!
Haaa… Roti mama banyak lagi tapi sayang nak buang? Tarikh nak dekat expired dah tapi tak tau nak buat apa. Kalau makan saja, tak sedap, tawar. Nak buat puding roti satu hal la pula. Banyak kerja, banyak bahan kena sedia. Kalau macam tu, apa kata mama guna lebihan roti tu untuk buat roti goreng?
Mesti mama rasa, nak buat roti goreng bahan kena banyak, baru sedap. Jangan risau, resepi yang Mama Siti bakal kongsikan ni simple saja. Bahan-bahan pun mudah nak dapat. Alang-alang nak habiskan roti tu, mama boleh cuba resepi jejari roti berintikan telur dan isi ketam dekat rumah. Mesti anak-anak suka!
Bahan-Bahan

Bahan-bahan: lebihan roti, hirisan telur rebus, crab stick, telur mentah dan serbuk roti.
Roti (leperkan dan potong bahagian tepi roti. Jangan buang bahagian tepi tersebut!)
Crab stick (optional, sosej pun boleh)
Telur rebus (hiris ikut suka)
Telur sebiji untuk salut roti
Serbuk roti
Cara Menyediakan
 1. Susun atas roti telur dan crab stick ikut suka.

2. Kepitkan roti dengan telur. Sapu telur di bahagian tepi roti kemudian penyek untuk kemaskan.
 3. Salutkan roti dalam telur.
 4. Salutkan roti bersalut telur tadi dalam serbuk roti.

 5. Ulang langkah 3 dan 4 menggunakan bahagian tepi roti yang dipotong tadi.
 6. Panaskan minyak dan goreng roti tersebut. Api jangan kuat sangat takut roti hangus!
  7. Sedia untuk dihidang.
Senang betul penyediaan roti goreng ni kan? Sebab tu la kalau ada saja lebihan roti jangan dibuang. Kalau mama jemu dengan hidangan roti yang biasa macam sandwich, mama boleh cuba resepi yang Mama Siti kongsikan ni. Mudah, cepat dan bahan-bahan pun boleh didapati di dapur rumah saja. Tak perlu keluar ke supermarket!
Daripada roti tu dibiarkan berkulat dan dibuang begitu saja, sekurang-kurangnya mama boleh transformkan roti tu kepada sajian enak sebagai kudap-kudap untuk si kecil kan?
 Sumber : Suryati Abd Talib
BACA JUGA EGG BEEF MUFFIN MENU SIHAT BUAT ANAK
Pesan Mama Siti:
Resepi ni bukan dibuat sebagai kudap-kudapan si manja saja tau. Roti goreng ni juga boleh dijadikan menu minum petang pada hujung minggu, jamuan hari lahir atau disajikan kepada tetamu yang datang secara tiba-tiba jika mama tak mempunyai bahan masakan lain. Selamat mencuba ye!


Bakal Ibu, Ini Merupakan 4 Jenis Makanan Yang Penting Ketika Mengandung

Kehamilan memberikan banyak perubahan kepada tubuh badan dan emosi seorang wanita. Fizikal kita berubah, emosi tidak stabil dan pelbagai perasaan yang kadangkala kita sendiri tidak memahaminya. Seorang bakal ibu terutamanya new mom pasti sering meragui keupayaan diri sendiri – “Eh, boleh ke jadi seorang ibu yang baik. Kuat ke nak tahan sakit bersalin. Macam mana nak besarkan anak ni..” dan sebagainya.
Sepanjang tempoh kehamilan, anda bakal melalui pertambahan berat badan, perut dan rahim yang semakin membesar, mual-mual dan morning sickness, serta sakit belakang. Proses-proses ini boleh membuatkan anda menjadi tak keruan dan lebih beremosi.
Ketika proses ini, ‘rakan’ terbaik untuk ibu hamil adalah makanan berkhasiat seperti serat. Serat atau fibre merupakan antara makanan yang berkhasiat untuk tubuh badan kita dalam semua peringkat kehidupan, terutamanya ketika hamil. Selain penting untuk aliran makanan dan pencernaan pada bahagian usus, serat juga sangat penting untuk mengurangkan masalah sembelit yang sering dialami ibu hamil.
Semasa kehamilan juga, proses pencernaan menjadi lebih lambat berbanding ketika tidak hamil kerana peningkatan kadar hormon. Ditambah pula dengan anjakan organ di dalam badan, ia akan mengurangkan pergerakan usus yang seterusnya boleh menyebabkan sembelit. Namun begitu, masih ramai ibu mengandung yang tidak mengawal corak pemakanan mereka, seperti sentiasa mengambil makanan yang kaya dengan serat dalam diet seharian.
Berikut merupakan antara jenis-jenis makanan yang tinggi kandungan serat, yang sangat disyorkan untuk ibu hamil:
Buah-buahan

Makanan yang paling mudah untuk disediakan, manis, dan sangat sesuai untuk semua peringkat usia. Antara buah-buahan yang boleh dijadikan snek harian adalah seperti aprikot, oren, mangga, pear, delima, avokado, jambu batu, pisang, anggur dan epal. Selain tinggi kandungan serat, buah-buahan juga kaya dengan vitamin dan mineral, antioksidan, asid organik, folat, polifenol, kalsium, dan protein yang sangat diperlukan sepanjang kehamilan.
Sayur-sayuran
Ambil peluang untuk perbanyakkan sayur-sayuran dalam pemakanan anda sepanjang sembilan bulan kehamilan. Antara sayuran yang disyorkan adalah ubi keledek, asparagus, beetroot, lada paprika, brokoli, kacang hijau, tomato dan sayur-sayuran yang berdaun gelap. Penambahan sayur-sayuran dan buah-buahan merupakan sumber serat, vitamin, folat, thiamin dan biotin yang bagus untuk tubuh badan. Badan anda juga akan menjadi lebih berseri-seri setelah mengamalkan gaya pemakanan yang sihat ini.
Bijirin penuh
Untuk rakyat Malaysia, sudah menjadi kebiasaan untuk kita menjamah nasi pada waktu makan. Bak kata orang, ‘lidah Melayu’ – mesti nak makan nasi atau sambal dimana-mana sahaja. Apa kata semasa hamil, anda gantikan beras putih dengan bijirin gandum, oat, barli, beras perang, dan juga bertih jagung. Bijirin ini kaya dengan nutrien penting seperti zat besi, selenium, magnesium, dan ia juga merupakan sumber Vitamin B yang baik dalam membantu tumbesaran janin dalam kandungan.
Kacang

Kekacang seperti badam, kacang keledai, kacang tanah, kacang pinto, dan kacang soya merupakan pilihan yang sesuai semasa hamil. Kacang-kacang ini mengandungi serat, protein, zat besi, folat dan kalsium yang diperlukan ibu hamil.
Untuk memudahkan pengambilan serat anda setiap hari, sebotol Spritzer BonRica dapat membantu dalam menambah khasiat serat serta mengelakkan sembelit sepanjang kehamilan. BonRica juga sangat sesuai untuk Mama yang sentiasa dalam perjalanan. Cepat, mudah dan berkhasiat, BonRica mengandungi 6 gram serat yang dapat membantu sistem penghadaman, bakteria prebiotik yang bagus untuk usus, dan oligofruktosa (inulin) yang meningkatkan ketumpatan mineral tulang serta penyerapan kalsium.

FUN FACTS untuk anda! 6 gram serat mengandungi samada 2 biiji epal kecil, atau 2 lobak merah atau 4 cawan kubis. Sangat sihat bukan??

Lebih menarik, Spritzer BonRica didatangkan dengan dua perisa, dan rekaan packaging yang serba baru. Hanya sediakan beberapa botol di dalam peti sejuk anda, pusingkan penutup dan sedia untuk diminum! Anda boleh mengambil Spritzer BonRica dimana-mana sahaja – semasa perjalanan ke tempat kerja, untuk hilangkan dahaga semasa bekerja atau semasa anda sedang menjamu makanan.
Dapatkan Spritzer BonRica di kedai-kedai runcit atau pasaraya berhampiran dan jangan lupa untuk layari laman Instagram Spritzer BonRica hari ini!


Tukar Tekstur Makanan Bayi Mengikut Umur

Bayi tak ada gigi lagi ni, boleh ke saya tukar tekstur makanan bayi?
Menukar tekstur makanan si manja yang berusia 6 bulan ke atas sudah semestinya menjadi pengalaman yang menyeronokkan buat mama.  Dalam keterujaan ingin memberi makanan pejal pertama pada bayi mama, pasti terselit sedikit rasa risau, kan? Bagaimana penerimaannya nanti jika mama perkenalkan makanan pada si manja mama?
Inilah masanya untuk mama ‘explore’ segala jenis makanan yang sesuai untuk si manja. Apatah lagi bila mama nak anak mama membesar dengan sihat dan tak cerewet dengan makanan. Tapi dalam keterujaan tu, masih ramai  ibu bapa yang tak berani tukar tekstur makanan si manja mengikut umur mereka yang sesuai. Katanya, takut tersedak. Macam mana nak makan gigi tak ada sebatang pun…
Jangan takut! Dalam coretan Mama Siti kali ni, Dietitian Fizah Sobri berkongsi kenapa mama perlu tukar tekstur makanan bayi mengikut kepada peralihan umur mereka.

Apabila bayi sudah mencapai usia enam bulan, bermula fasa peralihan untuk si kecil menikmati makanan.
Jangan Tunggu Gigi Tumbuh Baru Nak Ubah Tekstur Makanan Bayi
Kes cekik, kes tersedak ada terjadi dan ini akan menjadi sumber ketakutan dan kerisauan kepada mommies dan daddies untuk ubah tekstur makanan anak terutamanya yang antara 6-12 bulan. Tapi jangan tunggu ada gigi baru nak ubah tekstur. Sebab:
1. Kadar Pertumbuhan Gigi Adalah Berbeza Dengan Setiap Anak
Ada anak yang cepat dan ada anak yang lambat. Ada kes tumbuh gigi 4 bulan ada yang tumbuh gigi usia 1 tahun, takkan nak bagi makan bertekstur waktu macam tu?
2. Gusi Bayi Dah Kuat
Gusi mereka kuat nak kunyah makanan. Tapi bukan maksud mereka boleh makan makanan macam kita. Makanan ideal untuk mereka ialah makanan yang bertekstur.
3. Bayi Perlu Berkembang & Stimulasi Seiiring Dengan Umur Mereka
Jadi, Kenapa Kena Tukar Tekstur?
Kenapa kena tukar tekstur? Kenapa tak boleh dari puri terus ke makanan macam dewasa? Apa kaitan tekstur dengan skill anak untuk bercakap?
Perkembangan skill baby adalah paling cepat antara 0-2 tahun. Kita sebagai ibu bapa perlu membantu skill tersebut untuk berkembang. Makanan akan melatih anak anda menggunakan lidah.
6-7 Bulan :  Puri, Cair, Kisar Halus
Untuk puri, buah-buahan perlu dikukus atau direbus terlebih dulu.
Baby belajar merasa makanan dan telanSesuai ketika memperkenalkan makanan/sesuatu yang baru kepada baby 6 bulanTransition dari susu ke makanan pelengkapJangan risau kalau baby taknak makan banyak untuk umur 6-7 bulan 1-2 sudu besar pun dah cukupTujuan: memberi rasa makan bukan untuk mengenyangkan dan memperkenalkan makanan selain susu
7-8 Bulan : Lenyek, Kisar Kasar
Ibu bapa boleh memberi bubur yang lebih pekat apabila anak tidak menghadapi masalah untuk menelan.
Bayi perlu kuatkan lidah dan keluarkan air liur yang lebih banyak untuk menelan makanan tersebutLidah dah mula sensori rasa, itu sebab pada fasa ini baby banyak kutip benda dan letak dalam mulut sebab macam tu baby ‘rasa’Sensori di lidah jauh lebih banyak dari tanganTransition dari makanan puri/cair/kisar kepada lenyek sekejap saja bila bayi antara 7-8bulanKuantiti makan dah semakin banyak untuk penuhi keperluan baby iaitu antara 2-3 sudu besar sekali makan
8-10 Bulan : Cincang Kasar
Tujuan: kuatkan lidah baby untuk meng’golek’ makanan dari kiri ke kanan dan seterusnya dari depan ke belakang untuk menelanMelatih guna gigi dan gusi yang kuat untuk mengunyahMakanan ada tekstur yang kasar tapi tak terlalu kasar agar baby dapar cabaran untuk mengunyah ketika makanKuantiti 3-5 sudu besar sekali makanDah campur carbohydrate + protein + fiber dalam setiap hidangan
10 -12 Bulan : Potongan Kecil/Kiub Lembut
Cuci terlebih dulu sebelum buah dikupas atau dipotong.
Tujuan:  menguatkan lidah dan fine motor skill bila anak boleh kutip dan letak dalam mulutAnak akan mula bercakap sikit (buat bunyi baby) tak lama lagiKuantiti 5 – 7 sudu besarMemberi keseronokan waktu makan kepada baby, sambil makan sambil bereksperimen
12 Bulan Ke Atas
Sama seperti makanan dewasaAnak dah advanced,siap boleh duduk di meja makan dan suap sendiriJika beri lain dari menu, baby boleh soal kenapa makanan dia lain dari orang lain dan akan meminta juga makanan dari pinggan kitaSebolehnya teruskan no salt sugar sehingga 2 tahun

Ubahla tekstur makanan anak secara perlahan juga bukan secara mendadak. Apa-apa yang baru kita perkenalkan secara berperingkat untuk elak masalah seperti sembelit berlaku.
Contoh 3x makan puri semasa nak introduce tekstur baru. Hari pertama bagi 1x makan lenyek 2x puri. Keesokan hari 2x lenyek dan 1x puri. Seterusnya 3x lenyek. Jangan risau rumah bersepah atau lantai makan lagi banyak dari anak. Tu senang saja nak kemas tapi nak bagi anak enjoy makan tu lagi susah.
 Sumber : Dietitian Fizah Sobri
BACA JUGA SEDAPNYA RESEPI MAKANAN BAYI 6 BULAN HINGGA 12 BULAN NI!
Pesan Mama Siti:
Satu perkara yang perlu diberi perhatian setiap kali mama perkenalkan makanan baru kepada si kecil ialah memberinya selama tiga hari, untuk lihat kemungkinan kalau anak maam ada alahan atau tak. Kalau ya, mama boleh tahu bahan penyebabnya dan cuba untuk elak menggunakan bahan tersebut sekali lagi!


Sepeket Mee Segera, Jadi Punca Pelbagai Penyakit Kronik

“Mee segera – Ia tidak berkhasiat dan menyebabkan kanak kanak mengalami masalah kekurangan zat makanan, kegemukan dan kurang berat badan”.
Itu kenyataan dari pakar UNICEF yang jalankan kajian pemakanan dan status nutrisi bagi kanak kanak di Asia Tenggara.
Sedap dan murah, siapa saja yang tak meminati hidangan ni? Mama Siti pun dulu peminat tegar mee segera tau! Penyelamat waktu belajar dulu-dulu. Sebut saja brand Maggi, Mi Sedaap, PAMA, Ruski semua kita balun! Bak kata orang mee segera ni diminati semua lapisan masyarakat, tua dan muda.

Populariti mee segera juga terbukti apabila hampir 95 bilion mi dimakan oleh penduduk seluruh dunia, setiap tahun!
Pernah ada yang bertanya pada Mama Siti, “Anak saya umur 5 tahun, boleh ke dia makan maggi?”. Aik, tak ada makanan lain ke nak bagi? Itulah persoalan yang timbul di minda apabila berdepan dengan pertanyaan macam tu. Hakikatnya, kanak-kanak mengambil hidangan ini secara berlebihan dan ia bukan saja berlaku di Malaysia malah Indonesia dan Filipina juga.
Walaupun ia tak berkhasiat, namun kanak kanak gemarkannya berikutan kandungan perasa dan garam yang tinggi. Ibu bapa juga lebih selesa untuk hidangkan mee segera berbanding makanan ruji konvensional seperti nasi kerana ia pantas dan mengenyangkan.
Faktor Kemiskinan, Mee Segera Jadi Pilihan
Faktor kemiskinan merupakan antara faktor mengapa mee segera dijadikan pilihan. Bukan itu saja, harga pun murah, jualan yang meluas dan promosi hebat produk mee segera ni membuatkan ia menjadi pilihan keluarga.
Makanan ini sangat popular di kalangan orang bujang mahupun golongan yang sedang “kekeringan” poket.
Namun begitu, mama tahu tak di sebalik kesedapan dan keenakan mee segera yang mempunyai pelbagai perisa tu, tak elok sebenarnya kurang sihat kalau dimakan dalam kuantiti yang banyak dan secara berterusan. Bayangkan kandungan MSG dan garam yang ada dalam bahan perencah mee tu. Boleh darah tinggi tau!
Bahan perisa ni boleh berikan kesan negatif kepada kesihatan terutama terhadap fungsi buah pinggang. Kajian menunjukkan  bahawa individu yang alah kepada MSG mengalami panas dada, perubahan warna wajah dan sakit kepala yang melampau setelah mengambil produk yang mengandungi MSG yang tinggi.
Bayangkan kalau mama asyik bagi anak mama makan maggi setiap hari? Buah pinggang mereka pun masih muda, tak mampu nak proses makanan macam ni kalau dimakan setiap hari!
Risiko Kanser Melalui Pek Pembungkusan
Selain itu, kandungan dioxin dan plasticizers yang terkandung dalam pek pembungkusan (biasanya dalam bentuk mangkuk atau cawan) juga dikatakan mampu meningkatkan risiko serangan kanser di kalangan pengguna. Bahan kimia yang terlarut dalam air panas akan menjadi bahaya sekiranya di makan dari mangkuk secara terus.
Wax memberikan tekstur “licin” pada permukaan mi.
Jangan lupakan juga teknik memasak mee segera anda. Mama tahu tak, kandungan wax yang menyelaputi mee segera ambil masa  4-5 hari untuk badan mencernanya. Bagaimana pula dengan kesan terhadap ibu mengandung dan kanak-kanak?
Ada yang kata, “Tak apa, saya rebus maggi tu dulu kemudian buang air dia. So, kira okay kut kalau nak bagi anak makan.”
Mama Siti hanya boleh geleng kepala saja. Bagus tindakan mama tu tapi seeloknya tak payah bagi langsung makanan ni ni pada kanak-kanak. TAK ELOK!
Mee Segera Bukan Solusi Masalah Kurang Zat Makanan
Kanak-kanak yang berumur bawah 5 tahun akan mengalami masalah penyerapan nutrisi sekiranya dia makan mee segera lebih dari 3 kali seminggu. Ibu mengandung juga boleh mengalami keguguran atau menganggu proses pertumbuhan janin jika ambil produk ni secara berlebihan.
 Jadi, buat para wanita yang sedang mengandung tu, cubalah elakkan mengidam mee segera ya. Gantikan dengan makanan lain yang lebih berkhasiat.
Jika kanak-kanak makan bahan kimia ini, ia boleh berkumpul di jantung, hati dan buah pinggang lalu merosakkan organ.
Mee segera bukan solusi kepada masalah kekurangan zat makanan. Ia sebenarnya memburukkan lagi keadaan. Kanak kanak yang mengambil hidangan ni secara berlebihan boleh alami masalah kegemukan dan kurang berat badan.
Kalau mama rasa, anak mama gemuk sebab zat-zat makanan yang dia terima hasil pemakanan yang dia ambil, fikir lagi sekali mama. Yes, anak mama gemuk tapi dia tak dapat nutrien yang penting untuk pertumbuhan. Nutrien paling ketara adalah zat besi dan vitamin. Kekurangan zat besi akan menjejaskan perkembangan otak. Ini yang mama patut ambil perhatian!
Kesimpulannya, ibu bapa sekalian, mee segera tak patut ada di rak stok makanan anda.  Kalau boleh, elakkan dari hidangkan makanan ni kepada anak anak.
Sumber: Public Health Malaysia
BACA JUGA SEDAP TAK SEMESTINYA KENA MASIN! INI 10 MAKANAN PALING TINGGI GARAM
Pesan Mama Siti:
Ha… Jadi, lepas ini kalau mama nak masak mi segera untuk anak-anak atau pasangan, fikir dulu tentang kesan sampingan makanana ni untuk kesihatan, okay? Jaga kesihatan mama dan keluarga. Tubuh badan yang sihat menjamin kehidupan yang bahagia!


Kalau Bukan Rezeki, Tak Boleh Pregnant! Rintih Wanita Sering Dipersoal Tentang Zuriat

Kamu ni bila nak pregnant? Tak nak bagi mak kamu merasa dapat cucu ke? Lama dah menunggu…
Soalan biasa untuk wanita yang dah lama berkahwin tapi masih belum ada rezeki untuk menimang cahaya mata. Kecewa memang kecewa tapi nak buat macam mana? Urusan tersebut berada di luar kemampuan kita. Pertanyaan seperti “Bila?”, “Kenapa tak pregnant lagi?”  merobek hati kecil seorang wanita yang diberi nama Aisyah Hijanah.
Beliau meluahkan rasa sedih apabila sering dipersoalkan mengenai zuriat. Yalah, mulut manusia susah betul kita nak tutup. Pantang ada isu sikit. Kali ni Mama Siti akan kongsikan luahan beliau di laman Instagram buat pedoman mak cik-mak cik bawang di luar sana.
Aisyah Pregnant Ke?
Bismillah, I hope my words kali ni akan buka minda dan hati everyone, include myself. Aisyah tengah demam sekarang, I know you guys are so caring and loving. You guys memang selalu updated about my life, my holiday trips. Thanks to followers. I’m so happy and grateful.

But, kadang tu bila I sakit, mesti akan ada yang tanya “Aisyah pregnant ke?”. I tak marah bila you guys tanya. Typical me, I akan terus pergi beli pregnancy test and check. But unfortunately I’m not. Then, bila I demam lagi, ada yang kata, “Ni mesti pregnant ni, muka pun macam pregnant”. Bila jumpa orang, pun cakap macam tu “Demam ni pregnant ke? Ada bawa something daripada Turki?”.

Guys, I’ve bought more than 10 pregnancy tests, and all of them were negative. Sometimes I rasa fed up juga. Marriage isn’t only for babies though. Mestilah untuk anak, but you cannot expect whenever I pergi holiday, I akan bawa baby. Itu rezeki Allah. Tipu la kalau kata I tak jealous dengan kawan lain. But I know, Allah dah atur yang terbaik untuk I, mesti I’m not ready yet to be a mother sebab tu Allah tak bagi.
Kalau Bukan Rezeki, Tak Dapat Juga
Ada banyak lagi tests yang I beli, then I buang sebab I malas nak tengok. I paling annoyed bila orang bagi tips untuk buat anak. Buat cara ni la teknik ni la. I’M NOT A TOY. Women are not toys. Kalau bukan rezeki, you buatlah style apa pun tak dapat juga.

Kalau tanya sekali is fine, tapi kalau dah berpuluh kali, it’s annoying. Jiran pun tegur “Ni mesti rancang kan?”. Wallahi Im not. I sampai minta Alif kahwin lain, because I rasa I cannot give him children. I know ramai perempuan rasa macam I rasa.
Sometimes kita niat gurau dengan orang, tapi bagi some people, itu bukan gurauan lagi. Ada orang DM I juga kata dia nak cerai sebab orang asyik tanya pasal baby, and dia still tak pregnant. Ada juga orang yang tak nak jumpa family dah sebab asyik tanya. Ada yang sampai nak makan pil, biar mati terus. Can we mind our own businesses? Semoga manfaat untuk semua. I’m sorry if I’m offending anyone here.
Conclusion, mind our own businesses. Always be empathy. Keep praying for all women in the world. Assalamualaikum and night dear people.
Sumber: Sirap Limau, Aisyah Hijanah
BACA JUGA GANGGUAN HORMON TAK TERKAWAL BOLEH MENGAKIBATKAN PUNCA GAGAL HAMIL?
Pesan Mama Siti:
Aturan Allah itu ada sebabnya. Kalau mama masih tak pregnant walaupun dah lama kahwin, jangan kecewa.  Allah mahu beri atau belum memberi, itu atas kehendak dan kekuasaanNya. Kita tak perlu banyak soal apa yang Allah SWT dah rancangkan buat kita. Kadang kita tengok, dah kahwin bertahun-tahun tapi masih lagi tak ada anak, rupanya ada takdir lain yang mendatang, suami pula bermasalah. Itu tandanya Allah SWT tak mahu membebankan kita. Jadi, teruskan saja usaha. InshaAllah, rezeki Allah itu pasti.


Virus Measles Buat Badan ‘Lupa’ Cara Lawan Penyakit

Nak besarkan bayi dan kanak-kanak hari ni bukan lagi satu perkara yang mudah. Banyak cabaran dan ujian yang terpaksa dilalui ibu bapa terutama dari segi penjagaan kesihatan serta pencegahan penyakit. Antara penyakit yang perlu diberi perhatian termasuklah jangkitan virus measles atau lebih senang dikenali dengan nama demam campak!
Penyakit ni sangat mudah menular kepada orang lain melalui udara dengan titisan (droplet) cecair daripada mulut dan hidung semasa bercakap, batuk atau bersin. Kajian terkini menunjukkan measles boleh beri kesan besar kepada antibodi dan ketahanan tubuh badan.
Sebab virus maut ini menyebabkan antibodi tubuh “lupa” kepada virus dan kuman yang pernah di perangi sebelum ini.

Pesakit demam campak biasanya mengalami gejala jangkitan respiratori dan disertai ruam pada kulit.
Menurut kajian dari seorang ahli fizik Harvard School of Public Health, Michael Mina, jangkitan measles yang ada dalam tubuh untuk beberapa minggu sama seperti jangkitan Virus HIV yang tidak dirawat selama 10 tahun.
Kerosakan dan kemusnahan antibodi yang telah dihasilkan selama bertahun tahun menyebabkan kanak kanak berisiko mendapat jangkitan penyakit yang pernah mereka hidapi sebelum ini. Kajian terkini memberi penekanan mengenai kepentingan vaksinasi untuk mencegah virus measles.
Sebelum Mama Siti sentuh soal pencegahan demam campak ni, Mama Siti akan kongsikan bagaimana  virus ini merebak, tanda-tanda yang Mama boleh ambil perhatian dan juga rawatan yang mama boleh ambil untuk lawan balik penyakit ni.
Bagaimana Virus Measles Merebak?
Virus demam campak boleh merebak secara langsung melalui titisan yang dihasilkan daripada batuk dan bersin malah juga melalui sentuhan rapat dengan orang yang telah dijangkiti.
Mama juga perlu berhati-hati soal kebersihan kerana virus ni juga boleh merebak secara tak langsung. Contohnya, bila anak mama yang sihat walafiat sentuh objek atau permukaan yang mempunyai titisan dengan virus. Contoh: alat permainan, meja, kerusi dan sebagainya. Virus itu akan tersebar ke dalam badannya bila dia sentuh hidung atau mulut dia.
Sebelum vaksin untuk demam campak dicipta, dianggarkan sejumlah 2.6 juta orang mati setiap tahun akibat penyakit ini, kebanyakannya adalah kanak-kanak.
Take note bahawa virus measles ni boleh hidup dalam persekitaran tertutup sehingga 2 jam.
Tanda-Tanda Anak Mama Dijangkiti Virus Measles
Selepas 10-12 hari dijangkiti dengan virus ni, pesakit akan mula tunjukkkan tanda dan gejala demam campak seperti:
Demam tinggi.Batuk, selesema dan sakit tekak.Mata berair dan sensitif kepada cahaya.Sakit otot.
2-3 kemudian ruam merah akan timbul, bermula dibahagian muka dan kepala kemudian merebak ke bahagian badan, tangan dan kaki.
Ruam ni akan kekal selama 4 – 7 hari. Bila ruam campak ni timbul, suhu badan biasanya sangat tinggi.  Mata pesakit juga jadi berair dan sensitif kepada cahaya.
Demam campak sangat berjangkit bagi kanak-kanak terutamanya yang menghadiri pra-sekolah dan tadika.
Ancaman Risiko Kematian
Pesakit campak yang kekurangan zat dan mempunyai sistem imun yang lemah boleh menghadapi pelbagai komplikasi contohnya jangkitan telinga, jangkitan paru-paru (pneumonia), jangkitan otak (encaphalitis), otitis media, cirit-birit dan juga boleh menyebabkan kematian.
Mama ingat tak wabak demam campak yang melanda komuniti Orang Asli suku Batek di Kuala Koh, Gua Musang? Disebabkan mereka kurang zat makanan, maka kematian pun berlaku. Sebab tu lah, bila anak atau sesiapa saja ahli keluarga mama yang dijangkiti virus ini perlu amalkan pemakanan yang sihat.
Kadar kematian kes measles lazimnya kurang daripada satu peratus tapi ia boleh meningkat sehingga 3%-6% sekiranya kekurangan zat makanan.  Bagi wanita hamil pula, boleh menyebabkan keguguran atau kelahiran pramatang.
Panduan & Rawatan Wabak Demam Campak
Setakat ni, masih tiada rawatan spesifik bagi demam campak, namun doktor ada sarankan beberapa panduan untuk mengurangkan gejala measles ni. Antaranya:
Ambil ubat tahan sakit (paracetamol) untuk kurangkan demam Hindari cahaya untuk elak sakit mataRehat dan minum air yang secukupnya
Ruam pada kulit tu mama tak perlu risau sebab ia akan sembuh dengan sendiri.
Suntikan MMR Cegah Virus Measles
Dengan adanya Program Imunisasi Kebangsaan, demam campak dapat dicegah serta merta tapi anak mama masih berisiko jika terdedah dengan kanak-kanak lain yang tak disuntik atau orang asing.
Suntikan imunisasi MMR (campak, beguk dan rubella) boleh didapati untuk anak pada usia 12 bulan dan ketika 7 tahun.
Di Malaysia, vaksin MMR mengandungi 2 dos dan diberikan sebagai sebahagian daripada Program Imunisasi Kebangsaan (NIP).
Menjadi tanggungjawab ibu bapa untuk pastikan anak mama dapat imunisasi pada tempoh yang betul. Kalau mama risau dengan vaksin yang diberikan, mama tak perlu risau sebab MMR adalah vaksin yang selamat.
Kalau anak mama terdedah kepada individu yang dijangkiti campak dan belum lagi terima imunisasi, Mama Siti sarankan Mama segera bawa anak berjumpa doktor. Pemberian vaksin dalam jangka masa tertentu boleh elakkan anak mama daripada dijangkiti virus measles ni.
Sumber: SirapLimau, Public Health Malaysia
BACA JUGA ANAK ANDA BELUM PERNAH KENA DEMAM CAMPAK?
Pesan Mama Siti:
Sebagai ibubapa, kita patut ambil tahu tentang penyakit ni supaya kesihatan anak terjamin dan anak juga dapat dicegah daripada jangkitan oleh kanak-kanak lain. Especially, bila anak mama dan papa dah masuk pra-sekolah atau tadika. Lagilah risau kan? Sebab kita bukan 24 hours dekat sana nak jaga mereka, pastikan mereka sentiasa bersih, kemas kan? Jadi, take note ye tentang virus measles ni!